
1. Речник на термини, дефиниции и съкращения
1.1.  Използвани акроними 
	Акроним
	Описание

	ГИС
	Географска информационна система

	ВиК-Силистра
	„Водоснабдяване и канализация“ ООД – Силистра

	ЗУТ
	Закон за устройство на територията

	АСУК
	Автоматизирана система за управление и контрол 

	СОЗ
	Санитарно-охранителна зона

	ПСПВ
	Пречиствателните станции за питейни води 

	ПСОВ
	Пречиствателните станции за отпадни води

	ДКЕВР
	Държавна комисия за енергийно и водно регулиране

	СУБД
	Система за управление на база данни

	ЗЕУ
	Закон за електронното управление

	ЗДПД
	Закон за достъп до пространствени данни

	ЗДОИ
	Закон за достъп до обществена информация

	ДА ЕУ
	Държавна агенция „Електронно управление“

	BPMN
	Business Process Model and Notation (Стандартен език за описание на бизнес процеси)

	UML
	Unified Modeling Language (Стандартен език за описание на бизнес процеси)

	ODF
	Open Document Format for Office Applications

	PDF
	Portable Document Format

	HTML
	Hyper Text Markup Language

	TXT
	Text File

	XML
	Extensible Markup Language

	CSV
	Сomma-separated values

	EUPL
	European Union Public License

	GPL
	General Public License 3.0

	LGPL
	Lesser General Public License

	AGPL
	Affero General Public License

	ДУУ
	Доставчик на удостоверителни услуги


1.2.  Технологични дефиниции
	Термин
	Описание

	Софтуер с отворен код
	Компютърна програма, която се разпространява при условия, които осигуряват безплатен достъп до програмния код и позволяват:
· Използването на програмата и производните на нея компютърни програми, без ограничения в целта;
· Промени в програмния код и адаптирането на компютърната програма за нуждите на нейните ползватели;
· Разпространението на производните компютърни програми при същите условия.
Списък на стандартни лицензионни споразумения, които предоставят тези възможности, който може да бъде намерен в подзаконовата нормативна уредба към Закона за електронно управление или на: http://opensource.org/licenses.

	Машинночетим формат
	Формат на данни, който е структуриран по начин, по който, без да се преобразува в друг формат позволява софтуерни приложения да идентифицират, разпознават и извличат специфични данни, включително отделни факти и тяхната вътрешна структура.

	Отворен формат
	Означава формат на данни, който не налага употребата на специфична платформа или специфичен софтуер за повторната употреба на съдържанието и е предоставен на обществеността без ограничения, които биха възпрепятствали повторното използване на информация.

	Метаданни
	Данни, описващи структурата на информацията, предмет на повторно използване.

	Официален отворен стандарт
	Стандарт, който е установен в писмена форма и описва спецификациите за изискванията как да се осигури софтуерна оперативна съвместимост.

	Система за контрол на версиите
	Технология, с която се създава специално място, наречено “хранилище”, където е възможно да се следят и описват промените по дадено съдържание (текст, програмен код, двоични файлове). Една система за контрол на версиите трябва да може:
• Да съхранява пълна история - кой, какво и кога е променил по съдържанието в хранилището, както и защо се прави промяната;
• Да позволява преглеждане разликите между всеки две съхранени версии в хранилището;
• Да позволява при необходимост съдържанието в хранилището да може да се върне към предишна съхранена версия;
• Да позволява наличието на множество копия на хранилището и синхронизация между тях.
Цялата информация, налична в системата за контрол на версиите за главното копие на хранилището, прието за оригинален и централен източник на съдържанието, трябва да може да бъде достъпна публично, онлайн, в реално време.


2. Въведение
2.1. Цел на документа
Целта на този документ е да опише обхвата и изискванията към изпълнението на обществена поръчка с предмет: „Проектиране и изграждане на интегрирана географска информационна система“
В настоящото техническо задание са описани и изискванията към проектната организация, воденето на документацията и отчетността по време на изпълнението на поръчката.
2.2. За Възложителя – функции и структура
Възложител на настоящата обществена поръчка е „Водоснабдяване и канализация“ ООД – Силистра (ВиК-Силистра). 
Поръчката е част от изпълнението на проект, финансиран по Оперативна програма „Околна среда“ 2014-2020 г.
Основният предмет на дейност на ВиК-Силистра е водоснабдяване, канализация, пречистване на водите и инженерингови услуги, както и експлоатация на водоснабдителни язовири на територията на област Силистра.
ВиК-Силистра, обслужва населението и бизнеса на общини: Алфатар, Главиница, Дулово, Кайнарджа, Силистра, Ситово и Тутракан, които се намират на територията на област Силистра. Дружеството има разгъната териториална структура, която покрива територията на всички обслужвани общини чрез локализираните си звена. Към настоящия момент са обслужвани 118 населени места с над 113.248 хил. д. население. 
Водоснабдяването на потребителите на дружеството се извършва гравитачно и помпено. Към настоящия момент ВиК-Силистра поддържа и експлоатира над 80 помпени станции за питейни и отпадъчни води, както 2 бр. пречиствателна станция за отпадни води (ПСОВ).
2.3. За проекта
Поръчката е част от изпълнението на проект № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, АДБФП №Д-34-66/21.08.2019 г., финансиран по Оперативна програма „Околна среда“ 2014-2020 г.; Процедура BG16M1OP002-1.016 - Изграждане на ВиК инфраструктура; Приоритетна ос 1 на Оперативна програма „Околна среда 2014-2020 г.“.
„Водоснабдяване и канализация“ ООД, гр. Силистра е конкретен бенефициент по процедура чрез директно предоставяне на безвъзмездна финансова помощ № BG161M1OP002-1.016 „ИЗГРАЖДАНЕ НА ВИК ИНФРАСТРУКТУРА“ по ОП „ОКОЛНА СРЕДА 2014 – 2020 г.“. Към настоящия момент екипът за подготовка на проектното предложение подготвя пакета с документи, както и самото проектно предложение „Реконструкция и модернизация на ВиК системи в агломерации над 10 000 Е.Ж. в обособената територия на „ВиК“ ООД, гр. Силистра“.
Към момента на откриване на процедурата за възлагане на обществената поръчка не е осигурено финансирането за нейното изпълнение. В тази връзка на основание чл. 114 от ЗОП, договорът с избрания изпълнител ще бъде сключен под условие, като всяка от страните може да поиска неговото прекратяване без предизвестие след изтичане на тримесечен срок от сключването му.2
Основна цел на процедурата е да се осигури изпълнение на нормативно установени задължения на Република България за постигане на пълно съответствие на агломерациите с над 10 000 екв.ж. за консолидирани райони на ВиК оператори с изискванията на Директива 91/271/ЕИО при прилагане на регионалния подход за финансиране на инвестиции във ВиК инфраструктура по оперативна програма „Околна среда 2014-2020 г.“ (ОПОС 2014-2020 г.).
Процедурата е насочена и към повишаване на ефективността на ползване на водите, намаляване загубите на вода във водопреносните мрежи и изпълнение на задълженията по Директива 98/83/ЕО на Съвета от 3 ноември 1998 година относно качеството на водите, предназначени за консумация от човека (Директива 98/83/ЕО).
Очакваните резултати от изпълнението на проектите по процедурата са:
· Увеличаване броя на агломерациите в пълно съответствие с изискванията на Директива 91/271/ЕИО;
· Подобряване управлението на утайките от ПСОВ, там, където е необходимо; 
· Подобряване състоянието на водните тела, чрез намаляване на товара на замърсяване;
Подобряване на водоснабдяването, намаляване на загубите на вода и изпълнение на задължения по Директива 98/83/ЕО.
2.4. Нормативна рамка
Проектът се осъществява при спазване на изискванията на следните нормативни актове и стратегически документи:
· Закон за електронното управление;
· Закон за достъп до пространствени данни;
· Наредба за общите изисквания към информационните системи, регистрите и електронните административни услуги;
· Наредба за общите изисквания за мрежова и информационна сигурност;
· Директива 2007/2/EО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE);
· Стратегия за развитие на електронното управление в Република България 2014 – 2020 г.;
· ПЪТНА КАРТА за изпълнение на Стратегия за развитие на електронното управление в Република България за периода 2016 – 2020 г.
3. Цели, обхват и очаквани резултати от изпълнение на проекта
3.1. Общи и специфични цели на проекта
Общата цел на проекта е: 
Доставяне и внедряване на корпоративна геопространствена информационна система (ГИС), която да послужи за подобряване на ефективността и ефикасността на процесите по планиране и управление на водоснабдителните и канализационните услуги и инфраструктурата на „Водоснабдяване и канализация“ ООД, гр. Силистра.
Специфичните цели са: 
· Създаване на интегрирана мултипотребителска цифрова геопространствена база данни;
· Доставка и внедряване на специализирана ГИС софтуерна платформа за планиране и управление на инфраструктурните системи, експлоатационните процеси и стопанско-административните дейности на ВиК-Силистра;
· Повишаване на ефективността на работните процеси и оптимизиране на работата на служителите в рамките на ВиК Силистра;
· Подобряване на информираността на населението по отношение оперативното състояние на ВиК инфраструктурата и качеството на предоставяните услуги чрез публикуване на навременна геореферирана информация.
Чрез настоящия проект се цели доставянето и внедряването на корпоративна геопространствена информационна система (ГИС), която да послужи за подобряване на ефективността и ефикасността на процесите по планиране и управление на водоснабдителните и канализационните услуги и инфраструктурата на ВиК Силистра. Сериозният териториален обхват на водоснабдителните и канализационни мрежи и съоръжения изискват прилагането на пространствено рефериран подход за инвентаризация на информацията, които от своя страна да подпомагат ръководството на дружеството в процесите на вземане на оперативни и стратегически решения, свързани както с ежедневната експлоатация, така и с бъдещото развитие на водоснабдителната и канализационната система в региона. Това развитие следва да обезпечи целта за повишаване на икономическата ефективност на дейността на ВиК Силистра, паралелно с непрекъснато подобряване на качеството на предлаганите услуги за обществеността и бизнеса.
По-конкретно, с внедряването на специализираната ГИС за планиране и управление на ВиК Силистра ще се постигне:
· Обезпечаването на интегрирана мултипотребителска цифрова геопространствена база данни, която да съхранява цялата информация, свързана с потребителите и инженерната инфраструктура, експлоатирана и поддържана от дружеството.
· Повишаване на ефективността на работните процеси и оптимизиране на работата на служителите в рамките на ВиК Силистра и информационно осигуряване на процесите по вземане на управленски решения, свързани с работата на дружеството и доставката на висококачествени услуги за населението и бизнеса на територията на област Силистра.
· Осигуряване на достъп на експертите от ВиК Силистра до географски реферирани данни и информация за състоянието и експлоатационните характеристики на инженерните съоръжения, както и за абонатите на дружеството.
· Осигуряване на инструменти за извършването на пространствено-аналитични операции с цел подобряване на процесите на планиране и управление на наличните инфраструктурни съоръжения и доставяните услуги на населението и бизнеса в областта.
· Контрол върху изпълнението на поставени задачи, планове и програми на ВиК Силистра.
· Подобряване на информираността на населението по отношение оперативното състояние на ВиК инфраструктурата и качеството на предоставяните услуги чрез публикуване на навременна геореферирана информация.
Чрез разработването и внедряването на геопространствена информационна система във ВиК Силистра ще бъдат постигнати следните задачи:
а) създаване и поддържане на цифрова база данни за инженерната инфраструктура и абонатите на дружеството;
б) оптимизиране на техническото обслужване;
в) усъвършенстване на управлението на водния оператор посредством ефикасен контрол за изпълнението на поставени задачи, планове и програми.
г) Осигуряване на възможности за многофакторни пространствени анализи, чрез които ще се повиши ефективността на вземаните управленски решения.
3.2. Обхват на проекта
Описаните в т. 3.1 главна и специфични цели ще се изпълнят чрез осъществяването на основната дейност на проекта: Доставяне и внедряване на корпоративна геопространствена информационна система (ГИС), която да послужи за подобряване на ефективността и ефикасността на процесите по планиране и управление на водоснабдителните и канализационните услуги и инфраструктурата на „Водоснабдяване и канализация“ ООД – Силистра. Тя ще се изпълни като интегриран проект, който включва следните поддейности:
· Дейност 1: Проучване и анализ на ситуацията – до 1 месец от получаване на възлагателно писмо за започване изпълнението на дейностите по договора;
· Дейност 2: Доставка и внедряване на хардуерна инфраструктура и базов софтуер – до 2 месеца от получаване на възлагателно писмо за започване изпълнението на дейностите по договора;
· Дейност 3: Доставка на специализиран ГИС софтуер – до 2 месеца от получаване на възлагателно писмо за започване изпълнението на дейностите по договора; 
· Дейност 4: Дигитализация на наличните данни, теренна верификация на данните и тяхната интеграция в геопространствената база данни на системата - до 8 месеца от получаване на възлагателно писмо за започване изпълнението на дейностите по договора;
· Дейност 5: Окончателно инсталиране и внедряване на ГИС на ВиК-Силистра – до 10 месеца от получаване на възлагателно писмо за започване изпълнението на дейностите по договора; 
· Дейност 6: Тестове за приемане на системата в реална експлоатация – до 11 месеца от получаване на възлагателно писмо за започване изпълнението на дейностите по договора;
· Дейност 7: Разработване на процедурен наръчник и обучение – до 12 месеца от получаване на възлагателно писмо за започване изпълнението на дейностите по договора;
· Дейност 8: Гаранционна поддръжка – мин. 24 месеца след приемане на системата. 
Подробна информация за конкретните дейности по проекта е описана в т. 8 Дейности и изисквания към изпълнението на дейностите от настоящия документ.
3.3. Целеви групи
Целевите групи по проекта се определят от обхвата на обслужваната от ВиК Силистра ООД територия, от характера и обхвата по дейностите свързани с планирането, управлението и експлоатацията на водоснабдителната и канализационна инфраструктура, както и с доставяните услуги на местното население и бизнеса. По-конкретно тези целеви групи включват:
· Служителите на ВиК Силистра ООД
· Местни и регионални администрации (Общинска и Областна)
· Местното население
· Местен бизнес
3.4. Очаквани резултати
· Разработена мултипотребителска цифрова геопространствена база данни – 1 бр. 
· Доставена и внедрена специализирана ГИС софтуерна платформа за планиране и управление на инфраструктурните системи, експлоатационните процеси и стопанско-административните дейности на ВиК-Силистра – 1 бр.
· Обучени служители за работа с внедрената ГИС: 15 бр
3.5. Период на изпълнение
Срокът за изпълнение на настоящата поръчка е 36 месеца, в който срок се включва Гаранционна поддръжка – мин. 24 месеца3  . Срокът за изпълнение започва да тече от датата на двустранното подписване на договора и приключва не по-късно от шест месеца преди изтичането на срока за изпълнение на процедура BG16M1OP002-1.016 - Изграждане на ВиК инфраструктура, осъществявана с финансовата подкрепа на Оперативна програма „Околна среда“ (а именно 30.06.2023 г.).
Участниците трябва да изготвят подробен график, в който следва да се конкретизират сроковете за изпълнение на всяка поддейност от настоящата поръчка, като графикът не може да надвишава заложената продължителност за изпълнение на проекта. 
4. Текущо състояние
Понастоящем ВиК Силистра доставя специализирани ВиК услуги на населението и бизнеса в 7 общини: Алфатар, Главиница, Дулово, Кайнарджа, Силистра, Ситово и Тутракан, които се намират на територията на област Силистра. В дружеството не е внедрена интегрирана информационна система, която да обслужва планирането и управлението както на наличната инфраструктура, така и на работните процеси, свързани с доставката на услуги, което сериозно затруднява работата на служителите. Същите следва да поддържат значителна като териториален обхват водоснабдителна и канализационна система от съоръжения, което от своя страна изисква специализирани и геореферирани данни и информация, които да обезпечават процеса на вземане на управленски и технически решения в дружеството. Не на последно място спецификата на услугите ги характеризира като критични от локализационна гледна точка, които пряко засягат качеството на живот и условията за социално икономическо развитие на отделните територии, обслужвани от дружеството. 
С цел повишаване на ефективността на ВиК системите е направен анализ и преценка необходимите инвестиции по отношение интегриране на ГИС система за ВиК.
Проектиране и изграждане на интегрирана ГИС за целите на ВиК Силистра
Основните ползи от внедряването на ГИС системата се изразяват предимно в по-ефективното управление и експлоатация на ВиК мрежите, благодарение на бързия и лесен достъп на служителите до цялата информация за ВиК мрежите и съоръжения. Събрана и интегрирана в единна геобазаданни, тя позволява извършването на бързи анализи, например за зоните на спиране на водоподаването, в това число с кои арматури от мрежата може да се осъществява то. Внедрената ГИС намалява времето за ремонтни дейности поради подобрената подготовка, планиране и информационна обезпеченост на техническите екипи.
5. Изисквания към изпълнение на поръчката
Обществената поръчка следва да се изпълнява като интегриран проект, който се осъществява в рамките на проект № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, АДБФП №Д-34-66/21.08.2019 г. по ОП „Околна среда 2014-2020“4.
5.1. Общи изисквания към изпълнението на обществената поръчка
За целта на настоящото задание под термина „система“ следва да се разбира доставената геопространствена информационна система (ГИС), която да послужи за подобряване на ефективността и ефикасността на процесите по планиране и управление на водоснабдителните и канализационните услуги и инфраструктурата на ВиК Силистра
При реализация на поръчката, избраният изпълнител следва да спазва всички нормативни изисквания по отношение на дейността на ВиК Силистра и добрите практики на електронното управление в Република България.
5.2. Общи организационни принципи
Задължително изискване е да се спазят утвърдените хоризонтални и вертикални принципи на организация на изпълнението на предмета на обществената поръчка за гарантирано постигане на желаните резултати от проекта, така че да се покрие пълният набор от компетенции и ноу-хау, необходими за изпълнение на предмета на поръчката, а също така да се гарантира и достатъчно ниво на ангажираност с изпълнението и проблемите на проекта:
· Хоризонталният принцип предполага ангажиране на специалисти от различни звена, така че да се покрие пълният набор от компетенции и ноу-хау по предмета на проекта и същевременно екипът да усвои новите разработки на достатъчно ранен етап, така че да е в състояние пълноценно да ги използва и развива и след приключване на проекта;
· Вертикалният принцип включва участие на експерти и представители на различните управленски нива, така че управленският екип да покрива, както експертните области, необходими за правилното и качествено изпълнение на проекта, така и управленски и организационни умения и възможности за осъществяване на политиката във връзка с изпълнението на проекта. Чрез участие на ръководители на звената – ползватели на резултата от проекта, ще се гарантира достатъчно ниво на ангажираност на институцията с проблемите на проекта.
5.3. Управление на проекта
В своето техническо предложение участниците трябва да предложат методология за управление на проекта, която смятат да приложат, като се изтъкнат ползите ѝ за успешното изпълнение на проекта. Предложената методология трябва да съответства на най-добрите световни практики и препоръки (например Project Management Body of Knowledge (PMBOK) Guide, PRINCE2, Agile/SCRUM/Kanban, RUP и др. еквивалентни).
Дейностите по управление на проекта трябва да включват като минимум управление на реализацията на всички дейности, посочени в настоящата обществена поръчка и постигане на очакваните резултати, разпределението на предложените участници в екипа за управление на поръчката по роли, график и дейности при изпълнение ѝ.
Доброто управление на проекта трябва да осигури:
· координиране на усилията на експертите от страна на Изпълнителя и Възложителя и осигуряване на висока степен на взаимодействие между членовете на проектния екип;
· оптимално използване на ресурсите;
· текущ контрол по изпълнението на проектните дейности;
· разпространяване навреме на необходимата информация до всички участници в проекта;
· идентифициране на промени и осигуряване на техните анализ и координация;
· осигуряване на качеството и полагане на усилия за непрекъснато подобряване на работата за удовлетворяване на изискванията на участниците в проекта.
Предложената методология:
Методологията, организацията и подхода за изпълнение на настоящата поръчка и свързаните с това дейности са предмет на техническото приложение на всеки един Участник и следва да демонстрират нивото на неговата експертиза, оперативна подготвеност и цялостното разбиране за изпълнение на проекта. В тази връзка, предлаганата методология е необходимо да се основава на световно утвърдените стандарти и добри практики при изпълнението и управлението на интегрирани проекти в областта на геопространствените технологии. Всяко постъпило Техническо предложение следва да съдържа най-малко следните основни компоненти:
· Начин и модел на организация на дейностите – управленски екип, методи за взаимодействие, механизми за контрол и отчетност и т.н.;
· Подробна методология за изпълнение на дейностите по проекта, включително по отношение на управлението на риска и осигуряване на качеството;
· Подробно описание на техническата документация относно изпълнението на проекта 
· видове доклади; 
· техническа и експлоатационна документация; 
· време на предаване; 
· съдържание на документите; 
· управление на версиите;
· Детайлен линеен график за изпълнение на дейностите в рамките на поръчката, в който са посочени последователност, зависимост и времетраене на отделните дейности. В графика участниците трябва да опишат дейностите и стъпките за тяхното изпълнение максимално детайлно, като покажат логическата връзка между тях. В него трябва да са посочени сроковете за предаване на всеки от документите, изготвени в изпълнение на обществената поръчка.
5.4. Управление на риска
В техническото си предложение участниците трябва да опишат подхода за управление на риска, който ще прилагат при изпълнението на поръчката.
Участниците трябва да представят и списък с идентифицираните рискове с оценка на вероятност, въздействие и мерки за реакция.
През времето за изпълнение на проекта, Изпълнителят трябва да следи рисковете, да оценява тяхното влияние, да анализира ситуацията и да идентифицира (евентуално) нови рискове.
В хода на изпълнение на поръчката Изпълнителят следва да поддържа актуален списък с рисковете и да докладва състоянието на рисковете с междинните отчети за напредъка.
При изготвянето на списъка с рискове Участниците следва да вземат предвид следните идентифицирани от Възложителя рискове:
· Промяна в нормативната уредба, водеща до промяна на ключови компоненти на решението – предмет на разработка на настоящата обществена поръчка;
· Недобра комуникация между екипите на Възложителя и Изпълнителя по време на етапите на проекта;
· Ненавременно изпълнение на всяко от задълженията от страна на Изпълнителя;
· Неправилно и неефективно разпределяне на ресурсите и отговорностите при изпълнението на договора от страна на Изпълнителя;
· Забавяне при изпълнение на проектните дейности, опасност от неспазване на срока за изпълнение на настоящата поръчка;
· Грешки при разработване на функционалностите на платформата;
· Недостатъчна яснота по правната рамка и/или променяща се правна рамка по време на изпълнение на проекта;
· Липса на задълбоченост при изследването и описанието на бизнес процесите и данните;
· Неинформиране на Възложителя за всички потенциални проблеми, които биха могли да възникнат в хода на изпълнение на дейностите;
· Риск за администриране на платформата след изтичане на периода на гаранционна поддръжка.
При изготвянето на списъка с рискове Участниците следва да предвидят специфичните рискове за отделните поддейности.
6. Етапи на изпълнение
В техническото си предложение участниците трябва да предложат подход и методология за изпълнение на проекта, като включат минимум следните етапи:
6.1. Анализ на данните и изискванията
Функционален обхват на проекта
· Доставка и внедряване на специализирана Географска информационна система;
Поръчката не включва електронни административни услуги съгласно ЗЕУ.
6.1.1. Специфични изисквания към етапите на бизнес анализа и разработка
· Трябва да бъде предвидена фаза на проучване, по време на която да се дефинират потребителските нужди, да се проведат предварителни тестове с потребители и да се изработи план, по който да се адресират идентифицираните нужди;
· Трябва да бъдат предвидени периодични продуктови тествания по време на разработката и внедряването на системата, с извадка (фокус-група) от бъдещите потребители на електронната услуга (служители в администрацията, общини и други мрежови оператори, включително оператори на електронни съобщителни мрежи), чрез които да се изпита и оцени използваемостта на услугите и потребителските интерфейси, както и за да бъдат отстранени затруднения и несъответствия със заданието;
· Трябва да се спазват нормативните изисквания за еднократно събиране и повторна употреба на данни в държавната администрация (съгласно АПК и ЗЕУ) 
6.2. Изготвяне на системен проект
Изпълнителят трябва да изготви съответен системен проект, който подлежи на одобрение от Възложителя. В системния проект трябва да са описани основните изисквания за реализирането на системата. Изготвянето на системния проект включва следните основни задачи:
· Разработване на концепция за изграждане на софтуерната платформа на базата на техническото задание;
· Дефиниране на детайлни изисквания и бизнес процеси, които трябва да се реализират в системата;
· Дизайн на софтуерната платформа;
· Изготвяне на план за техническа реализация;
· Определяне на потребителския интерфейс.
Изпълнението на задачите изисква дефиниране на модели на бизнес процеси, модели на стандартни справки и анализи, модели на печатни бланки, политика за сигурност и защита на данните, основни изграждащи блокове, транзакции, технология на взаимодействие, мониторинг на системата, спецификация на номенклатурите, роли в системата и други. При документирането на изискванията, с цел постигане на яснота и стандартизация на документите, е необходимо да се използва стандартен език за описание на бизнес процеси – BPMN, UML.
Системният проект подлежи на одобрение от Възложителя. В случай на забележки, корекции или допълнения от страна на Възложителя Изпълнителят е длъжен да ги отрази в системния проект в срок не по-късно от 5 работни дни.
6.3. Разработване на софтуерното решение
Поръчката включва доставка на готови софтуерни продукти.
Етапът на разработка включва изпълнението на следните задачи:
· Къстамизиране и конфигуриране на модулите на софтуерната платформа съгласно изискванията на настоящото техническо задание и системния проект;
· Провеждане на вътрешни тестове на системата (в среда на разработчика);
· Изготвяне на детайлни сценарии за провеждане на приемателните тестове за етапи „Тестване“ и „Внедряване“ на проекта.
За изпълнение на дейностите по къстамизиране и конфигуриране на системата участниците в настоящата обществена поръчка трябва да опишат в своите технически предложения приложим подход (методология) за софтуерна разработка, която ще използват, както и инструментите за разработка и средата за провеждане на вътрешните тестове. Участниците трябва да опишат как предложеният от тях подход ще бъде адаптиран за успешната реализация на Системата.
6.4. Тестване
Участниците трябва да предложат и опишат в техническото си предложение методология за тестване, която ще използват в план за тестване с описание на обхвата на тестването, вид и спецификация на тестовете, управление на дефектите, регресионна политика, инструменти, логистично осигуряване и други параметри на процеса. Избраният Изпълнител трябва да проведе тестване на софтуерното решение в създадена за целта тестова среда, за да демонстрира, че изискванията са изпълнени.
6.5. Внедряване
Системата следва да бъде внедрена в два варианта – тестови и продукционен. Двата варианта следва да съществуват едновременно и независимо. Не трябва да се различават, освен по своето предназначение.
Продукционният вариант на системата е този, с който потребителите работят ежедневно. Този вариант съдържа и съхранява действителните работни данни.
Предназначението на тестовата система е провеждане на обучение, тестове на нови модули и функционалности. Тя съдържа само неважни тестови данни.
Изпълнителят е длъжен да поддържа еднакви версии на софтуера на двете системи. Нови модули и функционалности следва да се инсталират на продукционния вариант само след като са преминали успешно тестовите сценарии в тестовата система.
6.6. Обучение
Изпълнителят трябва да организира и да проведе обучения съобразно описаното за поддейност 6 - Обучение за работа и администриране на системата.
6.7. Гаранционна поддръжка
Изпълнителят трябва да осигури за своя сметка гаранционна поддръжка за период от минимум 24 месеца след приемане в експлоатация на системата.
При необходимост, по време на гаранционния период трябва да бъдат осъществявани дейности по осигуряване на експлоатационната годност на софтуера и ефективното му използване от Възложителя, в случай че настъпят явни отклонения от нормалните експлоатационни характеристики, заложени в системния проект.
В рамките на гаранционния срок, Изпълнителят трябва да осигури отстраняване на открити грешки: В периода на гаранционна поддръжка след внедряването на приложението, Изпълнителят е длъжен да отстранява откритите грешки за своя сметка.
Изпълнителят трябва да изготви в рамките на проекта план за поддръжка за този период от време, който план да е одобрен от Възложителя. 
Планът трябва да съдържа детайлни процедури за:
· Методи за подаване на сигнали за проблеми от Заявителя, включващи e -mail и система за следене на проблемите;
· Методи за записване, следене (tracking), ескалация и решаване на проблеми;
· Методи за дистанционна диагностика на системата;
· Дистанционна поддръжка на системата и консултации на техническия персонал на Възложителя;
· Посещения на място при необходимост от изпълнителя;
· Възстановяване на сървър или друг компонент след срив. Връщане на работата на системата към нормалното ѝ състояние;
· „Процедура за управление на възникналите проблеми”, в която са описани дейностите и създаването на необходимата организация за реакция при възникнал проблем.
Гаранционната поддръжка трябва да има следните минимални параметри:
	Време за реакция
	Проблем

	48 часа (в работни дни)
	Когато събитието поставя в затруднение и/или невъзможност поддържането на актуални данни в базата данни.

	24 часа (в работни дни)
	Когато събитието поставя в невъзможност за публичен достъп и/или използването на системата от външните потребители.

	12 часа (в работни дни)
	Когато събитието поставя на риск информационната инфраструктура на Възложителя.

	3 работни дни
	За всички останали случаи.


Гаранционната поддръжка следва да се осигури на място или през интернет като за целта Изпълнителят предоставя за своя сметка единна точка за достъп за приемане на телефонни и e-mail съобщения.
Минималният обхват на поддръжката трябва да включва: 
· Извършване на диагностика на докладван проблем с цел осигуряване на правилното функциониране на системите и модулите;
· Отстраняване на дефектите, открити в софтуерните модули, които са разработени в обхвата на проекта;
· Възстановяването на системата и данните при евентуален срив на системата, както и коригирането им в следствие на грешки в системата; 
· Експертни консултации по телефон и електронна поща за системните администратори на Възложителя за идентифициране на дефекти или грешки в софтуера; 
Актуализация и предаване на нова версия на документацията на системата при установени явни несъответствия с фактически реализираните функционалности, както и в случаите, в които са извършени действия по отстраняване на дефекти и грешки, в рамките на гаранционната поддръжка.
За отстраняването на проблема изпълнителят може да изисква и получава техническа информация и данни, когато това е необходимо за правилното анализиране на възникналия проблем.
При изтичане на гаранционния срок се предава актуализирана версия на програмния продукт и свързаните с него продукти, в които се отразени всички корективни дейности, извършени от Изпълнителя за осигуряване оперативната ефективност на разработката.
7. Общи изисквания за информационни системи в държавната администрация
7.1.  Функционални изисквания към системата
7.1.1. Интеграция с външни информационни системи
Предвидената ГИС ще бъде заложена с възможност за интеграция с платформа „Единна информационна точка“ към МТИТС и други подобни системи, с цел да се гарантира намаляване на бъдещите инвестиционни разходи от мрежови оператори и да се осигури ефективен контрол от  страна на административните органи.
7.1.2. Технически изисквания към интерфейсите
Приложните програмни интерфейси трябва да отговарят на следните архитектурни, функционални и технологични изисквания: 
· Служебните онлайн интерфейси трябва да се предоставят като уеб-услуги (web-services) и да осигуряват достатъчна мащабируемост и производителност за обслужване на синхронни заявки (sync pull) в реално време, с максимално време за отговор на заявки под 1 секунда за 95% от заявките, които не включват запитвания до регистри и външни системи. Участникът трябва да обоснове прогнозирано натоварване на системата и да предложи критерии за оценка на максимално допустимото време за отговор на машинна заявка. Критерият за оценка следва да се основава на анализ на прогнозираното натоварване и на наличния хардуер, който ще се използва. Участникът трябва да представи обосновано предложение за минималното време за отговор на заявка на базата на посочените по-горе критерии и да осигури нужните условия за спазването му; 
· Всички публични и служебни онлайн интерфейси трябва да бъдат реализирани с поддръжка на режими „push” и „pull”, в асинхронен и синхронен вариант – практическото прилагане на всяка от комбинациите трябва да бъде определено на етап бизнес-анализ и да бъдат съобразени реалните казуси (use cases), които всеки интерфейс обслужва; 
· Трябва да се реализира интегриране на модул за разпределен кохерентен кеш (Distributed Caching) на „горещите данни“, които системата получава и/или които се обменят през служебните онлайн интерфейси, като логиката на системата трябва гарантира кохерентност (Cache Coherency) между кешираните данни и данните, съхранявани в базите данни; 
· Да бъде предвидено създаването и поддържането на тестова среда, достъпна за използване и извършване на интеграционни тестове от разработчици на информационни системи, включително такива, изпълняващи дейности за други администрации или за бизнеса, с цел по-лесно и устойчиво интегриране на съществуващите и бъдещи информационни системи.
7.1.3. Електронна идентификация на потребителите. 
Системата е предназначена за вътрешно ползване от служители на Възложителя, както и за осигуряване на публичен достъп до част от информацията.
7.1.4. Отворени данни
· Трябва да бъде разработен и внедрен онлайн интерфейс за свободен публичен автоматизиран достъп до документите, информацията и данните в системата (наричани заедно „данните”). Интерфейсът трябва да осигурява достъп до данните в машинночетим, отворен формат, съгласно всички изисквания на Директива 2013/37/ЕС за повторна употреба на информацията в обществения сектор и на Закона за достъп до обществена информация; 
· Трябва да бъде разработен и внедрен онлайн интерфейс за предоставяне на пространствени данни, в машинночетим, отворен формат и възможност за интеграция с Националния портал за достъп до пространствени данни, съгласно всички изисквания на Директива 2007/2/ЕО и Закона за достъп до пространствени данни. Трябва да се поддържат всички набори от данни, които са изискуеми по Директива 2007/2/ЕО и, за които Възложителят се явява първичен администратор на данните; 
· Трябва да бъдат разработени и внедрени отворени онлайн интерфейси и практически механизми, които да улеснят търсенето и достъпа до данни, които са на разположение за повторна употреба, като например списъци с основни документи и съответните метаданни, достъпни онлайн и в машинночетим формат, както и възможност за интеграция с Портала за отворени данни http://opendata.government.bg, който съдържа връзки и метаданни за списъците с материали, съгласно изискванията на Закона за достъп до обществена информация (ЗДОИ); 
· Трябва да се разработи и да се поддържа актуално публично описание на всички служебни и отворени интерфейси, отворените формати за данни, заедно с историята на промените в тях, в структуриран машинночетим формат; 
· Трябва да се разработят процеси по предоставяне на данни в отворен, машинночетим формат заедно със съответните метаданни. Форматите и метаданните следва да съответстват на официалните отворени стандарти.
7.1.5. Формиране на изгледи
Потребителите на системата трябва да получават разрези на информацията чрез филтриране, пренареждане и агрегиране на данните. Резултатът се представя чрез: 
· Визуализиране на таблици; 
· Графична визуализация на екран; 
· Разпечатване на хартиен носител; Експорт на данни в един или в няколко от изброените формати – ODF, Excel, PDF, HTML, TXT, XML, CSV.
7.1.6. Администриране на системата
· Системата трябва да осигурява администриране на потребителите и правата за достъп.
· Оторизираните администратори трябва да имат достъп до информационните ресурси на системата.
· Системата трябва да позволява отдалечено администриране.
7.2. Нефункционални изисквания към системата
7.2.1. Авторски права и изходен код
· Всички компютърни програми, които се разработват за реализиране на системата, трябва да отговарят на критериите и изискванията за софтуер с отворен код; 
· Всички авторски и сродни права върху произведения, обект на закрила на Закона за авторското право и сродните му права, включително, но не само, компютърните програми, техният изходен програмен код, структурата и дизайнът на интерфейсите и базите данни, чието разработване е включено в предмета на поръчката, възникват за Възложителя в пълен обем без ограничения в използването, изменението и разпространението им и представляват произведения, създадени по поръчка на Възложителя съгласно чл. 42, ал. 1 от Закона за авторското право и сродните му права; 
· Приложимите и допустими лицензи за софтуер с отворен код са съгласно чл. 44 ал. 2 от Наредбата за общите изисквания към информационните системи, регистрите и електронните административни услуги: 
· EUPL (European Union Public License);
· GPL (General Public License) 3.0; 
· LGPL (Lesser General Public License); 
· AGPL (Affero General Public License); 
· Apache License 2.0; 
· New BSD license;
· MIT License; 
· Mozilla Public License 2.0. 
· Изходният код (Source Code), разработван по проекта, както и цялата техническа документация трябва да бъдат публично достъпни онлайн като софтуер с отворен код от първия ден на разработка чрез използване на система за контрол на версиите и хранилището по чл. 7в, т.18 от ЗЕУ; 
· При възможност резултатният продукт (платформата) следва да се изгради частично (библиотеки, пакети, модули) или изцяло на базата на съществуващи софтуерни решения, които са софтуер с отворен код. Избраният подход трябва да бъде детайлно описан в техническото предложение на участниците; 
· Да бъде предвидено използването на система за контрол на версиите и цялата информация за главното копие на хранилището, прието за оригинален и централен източник на съдържанието, да бъде достъпна публично, онлайн, в реално време.
7.2.2. Системна и приложна архитектура
· Системата трябва да бъде реализирана като разпределена модулна информационна система. Системата трябва да бъде реализирана със стандартни технологии и да поддържа общоприети комуникационни стандарти, които ще гарантират съвместимост на платформата с бъдещи разработки; 
· Бизнес процесите и услугите трябва да бъдат проектирани колкото се може по-независимо с цел по-лесно надграждане, разширяване и обслужване. Системата трябва да е максимално параметризирана и да позволява настройка и промяна на параметрите през служебен (администраторски) потребителски интерфейс; 
· Трябва да бъде реализирана функционалност за текущ мониторинг, анализ и контрол на изпълнението на бизнес процесите в системата; 
· При разработката, тестването и внедряването на системата, Изпълнителят трябва да прилага наложили се архитектурни (SOA, MVC или еквивалентни) модели и дизайн-шаблони, както и принципите на обектно ориентирания подход за разработка на софтуерни приложения; Системата трябва да бъде реализирана със софтуерна архитектура, ориентирана към услуги - Service Oriented Architecture (SOA); 
· Взаимодействията между отделните модули в системата и интеграциите с външни информационни системи трябва да се реализират и опишат под формата на уеб-услуги (Web Services), които да са достъпни за ползване от други системи в държавната администрация, а за определени услуги – и за гражданите и бизнеса; За всеки от отделните модули/функционалности на системата следва да се реализират и опишат приложни програмни интерфейси – Application Programming Interfaces (API). Приложните програмни интерфейси трябва да са достъпни и за интеграция на нови модули и други вътрешни или външни системи; 
· Приложните програмни интерфейси и информационните обекти задължително да поддържат атрибут за версия; 
· Версията на програмните интерфейси, представени чрез уеб-услуги, трябва да поддържа версията по един или няколко от следните начини: 
· Като част от URL-а; 
· Като GET параметър; 
· Като HTTP header (Accept или друг). 
· За всеки отделен приложен програмен интерфейс трябва да бъде разработен софтуерен комплект за интеграция (SDK) на поне две от популярните развойни платформи (.NET, Java, PHP); 
· Системата трябва да осигурява възможности за разширяване, резервиране и балансиране на натоварването между множество инстанции на сървъри с еднаква роля; 
· При разработването на системата трябва да се предвидят възможни промени, продиктувани от непрекъснато променящата се нормативна, бизнес и технологична среда. Основно изискване се явява необходимостта информационната система да бъде разработена като гъвкава и лесно адаптивна, като отчита законодателни, административни, структурни или организационни промени, водещи до промени в работните процеси; 
· Изпълнителят трябва да осигури механизми за реализиране на бъдещи промени в системата без промяна на съществуващия програмен код. Когато това не е възможно, времето за промяна, компилиране и пускане в експлоатация трябва да е сведено до минимум. Бъдещото развитие на системата ще се налага във връзка с промени в правната рамка, промени в модела на работа на потребителите, промени във външни системи, интегрирани със системата, отстраняване на констатирани проблеми, промени в модела на обслужване и др. Такива промени ще се извършват през целия период на експлоатация на системата, включително и по време на гаранционния период; 
· Архитектурата на системата и всички софтуерни компоненти (системни и приложни) трябва да бъдат така подбрани и/или разработени, че да осигуряват работоспособност и отказоустойчивост на системата, както и недискриминационно инсталиране (без различни условия за инсталиране върху физическа и виртуална среда) и опериране в продуктивен режим, върху виртуална инфраструктура, съответно върху Държавния хибриден частен облак (ДХЧО) след неговото изграждане; 
· Изпълнителят трябва да проектира, подготви, инсталира и конфигурира като минимум следните среди за системата: тестова, стейджинг, продуктивна; 
· Системата трябва да бъде разгърната върху съответните среди (тестова за вътрешни нужди, тестова за външни нужди, стейджинг и продуктивна); 
· Тестовата среда за външни нужди трябва да бъде създадена и поддържана като "Sandbox", така че да е достъпна за използване и извършване на интеграционни тестове от разработчици на информационни системи, включително такива, изпълняващи дейности за други администрации или бизнеса, с цел по-лесно и устойчиво интегриране на съществуващи и бъдещи информационни системи. Тестовата среда за външни нужди трябва да е напълно отделна от останалите среди и нейното използване не трябва да влияе по никакъв начин на нормалната работа на останалите среди или да създава каквито и да било рискове за информационната сигурност и защитата на личните данни; 
· В Техническото си предложение участникът трябва да опише добрите практики, които ще прилага по отношение на всеки аспект от системната и приложната архитектура на системата; 
· За търсене трябва да се използват системи за пълнотекстово търсене (например Solr, Elastic Search). Не се допуска използването на индекси за пълнотекстово търсене в СУБД; 
· Трябва да бъде създаден административен интерфейс, чрез който може да бъде извършвана конфигурацията на софтуера; 
· Всеки обект в системата трябва да има уникален идентификатор; 
· Записите в регистрите не трябва да подлежат на изтриване или на промяна, а всяко изтриване или промяна трябва да представлява нов запис.
7.2.3. Повторно използване (преизползване) на ресурси и готови разработки
Проектът следва максимално да преизползва налични публично достъпни инструменти, библиотеки и платформи с отворен код. 
За реализацията на системата следва да се използват в максимална степен софтуерни библиотеки и продукти с отворен код. 
Подход за избор на отворени имплементации и продукти 
Участникът следва да представи базов списък със свободните компоненти и средства, които възнамерява да използва за реализацията на всяка техническа функционалност. Отворените проекти трябва да отговарят на следните критерии: 
· За разработката им да се използва система за управление на версиите на кода и да е наличен механизъм за съобщаване на несъответствия и приемане на допълнения; 
· Да имат разработена техническа документация за актуалната стабилна версия; 
· Да имат повече от един активен програмист, работещ по развитието им; 
· Да имат възможност за предоставяне на комерсиална поддръжка;
· Да нямат намаляваща от година на година активност; 
· По възможност проектите да са подкрепени от организации с идеална цел, държавни или комерсиални организации; 
· По възможност проектите да имат разработени unit tests с code coverage над 50%, а проектът да използва Continuous Integration (CI) подходи – build bots, unit tests run, регулярно използване на статични/динамични анализатори на кода и др. 
Препоръчително е преизползването на проекти, финансирани със средства на Европейския съюз, както и на такива, в които Участникът има активни разработчици. Използването на closed source и на инструменти, библиотеки, продукти и системи с платен лиценз става за сметка на Изпълнителя, като е допустимо само в случаите, когато липсва подходяща свободна алтернатива с необходимата функционалност или тя не отговаря на горните условия. 
Изпълнителят трябва да осигури поддръжка от комерсиална организация, развиваща основните отворени продукти, които ще бъдат използвани като минимум за операционните системи и софтуерните продукти за управление на базите данни. 
Подход за работа с външните софтуерни ресурси
При използването на свободни имплементации на софтуерни библиотеки е необходимо да се организира копие (fork) на съответното хранилище в общото хранилище за проекти с отворен код, финансирани с публични средства в България (към момента ttps://github.com/governmentbg). Използващите свободните библиотеки компоненти задават за "upstream repo" хранилищата в областта government.bg, като задължително се реферира използваната версия/commit identificator.
Когато се налага промяна в изходния код на използван софтуерен компонент, промените трябва да се извършват във fork хранилището на government.bg в съответствие с изискванията на основния проект. Изпълнителят трябва да извърши необходимите действия за включване на направените промени в основния проект чрез "pull requests" и извършване на необходимите изисквани от разработчиците на основния проект промени до приемането им. Тези дейности трябва да бъдат извършвани по време на целия проект.
7.2.4. Изграждане и поддръжка на множество среди
Изпълнителят трябва да изгради и да поддържа минимум следните логически разделени среди: 
	Среда 
	Описание

	Development 
	Чрез Development средата се осигурява работата по разработката, усъвършенстването и развитието на системата. В тази среда са налични и
допълнителните софтуерни системи и инсталации, необходими за управление на разработката – continuous integration средства, системи за автоматизирано тестване и др.

	Staging 
	Чрез Staging средата се извършват тестове преди разгръщане на нова версия от Development средата върху Production средата. В нея се извършват всички интеграционни тестове, както и тестовете за натоварване.

	Sandbox Testing

	Чрез Sandbox средата всички, които трябва да се интегрират към Системата, могат да тестват интеграцията си, без да застрашават работата на продукционната среда.

	Production 
	Това е средата, която е публично достъпна за реална експлоатация и интеграция със съответните външни системи и услуги.


Управлението на средите трябва да става чрез автоматизирана система за провизиране и разгръщане на системните компоненти. При необходимост от страна на Възложителя, Изпълнителят трябва да съдейства за изграждането на нови системни среди. 
Участникът може да предложи изграждането на допълнителни среди според спецификите на предложеното решение.
7.2.5. Процес на разработка, тестване и разгръщане
Процесите, свързани с развитието на системата, трябва да гарантират висока прозрачност и възможност за обществен контрол над всички разработки по проекта. 
Всички софтуерни приложения, системи, подсистеми, библиотеки и компоненти, които са необходими за реализацията на софтуерната платформа, трябва да бъдат разработвани като софтуер с отворен код и да бъдат достъпни в публично хранилище. Към настоящия момент следва да се използва общото хранилище за проекти с отворен код, финансирани с публични средства в България (към момента https://github.com/governmentbg). 
В случай че върху част от компонентите, нужни за компилация, има авторски права, те могат да бъдат или в отделно хранилище с подходящия за това лиценз или за тях трябва да бъде предоставен заместващ „mock up“ компонент, така че да не се нарушава компилацията на проекта. 
За всеки един разработван компонент Участникът трябва да покрие следните изисквания за гарантиране на качеството на извършваната разработка и на крайния продукт:
· Документиране на системата в изходния код, минимум на ниво процедура/функция/клас; 
· Покритие на минимум 50% от изходния код с функционални тестове; 
· Използване на continuous integration практики; 
· Използване на dependency management. 
· Участникът трябва да опише детайлно подхода си за покриване на изискванията. Във всеки един компонент на системата, който се build-ва и подготвя за инсталация (deployment), е необходимо да присъстват следните реквизити:
· Дата и час на build; 
· Място/среда на build; 
· Потребител извършил/стартирал build процеса; 
· Идентификатор на ревизията от кодовото хранилище на компонента, срещу която се извършва buildът. 
7.2.6. Бързодействие и мащабируемост
 Контрол на натоварването и защита от DoS/DDoS атаки
· Системата трябва да поддържа на приложно ниво „Rate Limiting“ и/или „Throttling“ на заявки от един и същ клиентски адрес както към страниците с уеб съдържание, така и по отношение на заявките към приложните програмни интерфейси, достъпни публично или служебно като уеб-услуги (Web Services) и служебни интерфейси. 
· Системата трябва да позволява конфигуриране от страна на администраторите на лимитите за отделни страници, уеб-услуги и ресурси, които се достъпват с отделен URL/URI. 
· Системата трябва да поддържа възможност за конфигуриране на различни лимити за конкретни автентикирани потребители (напр. системи на други администрации) и трябва да предоставя възможност за генериране на справки и статистики за броя заявки по ресурси и услуги. 
Кохерентно кеширане на данни и заявки
· Отделните информационни системи, подсистеми и интерфейси трябва да бъдат проектирани и да използват системи за разпределен кохерентен кеш в случаите, в които това би довело до подобряване на производителността и мащабируемостта, чрез спестяване на заявки към СУБД или файловите системи на сървърите. 
· Участникът трябва да опише детайлно подхода и използваните механизми и технологии за реализация на разпределения кохерентен кеш, както и системните компоненти, които ще използват разпределения кеш; 
· Разпределеният кохерентен кеш трябва да поддържа възможност за компресия на подходящите за това данни – например тези от текстов тип; компресирането на данни може да бъде реализирано и на приложно ниво; 
· Използваният алгоритъм за създаване на ключове за съхранение/намиране на данни в кеша не трябва да допуска колизии и трябва оптимално да използва процесорните ресурси за генериране на хешове; 
· Участникът трябва да подбере подходящи софтуерни решения с отворен код за реализиране на буфериране и кеширане на данните в оперативната памет на сървърите. В зависимост от конкретните приложни случаи (Use Cases) е допустимо да се използват и внедрят различни технологии, които покриват по-добре конкретните нужди – например решения като Memcached или Redis в комбинация с Redis GeoAPI могат да осигурят порядъци по-висока мащабируемост и производителност за често достъпвани оперативни данни, номенклатурни данни или документи; 
Като минимум разпределен кохерентен кеш трябва да се предвиди при: 
· Извличане на информация от номенклатури и атомични данни за статус и актуално състояние на партиди от регистри в информационните системи; 
· Извличане на информация от предефинирани периодични справки; 
· Информация от лога на транзакциите при достъп с електронно-ИД до дадена услуга; 
· Информация за извършените плащания; 
· Други, които са идентифицирани на етап бизнес и системен анализ. 
От кеша следва да бъдат изключени прикачени файлове и големи по обем резултати от справки. 
Бързодействие
· При визуализация на съответните уеб-страници на платформата, системите трябва да осигурява висока производителност и минимално време за отговор на заявки - средното време за заявка трябва да бъде по-малко от 2 секунди, с максимум 5 секунди стандартно отклонение за 95% от заявките, без да се включва мрежовото времезакъснение (Network Latency) при транспорт на пакети между клиента и сървъра.
· Трябва да бъдат създадени тестове за натоварване. 
Използване на HTTP/2
С оглед намаляване на служебния трафик, времената за отговор и натоварването на сървърите следва да се използва HTTP/2 протокол при предоставяне на публични потребителски интерфейси с включени като минимум следните възможности: 
· Включена header compression; 
· Използване на brotli алгоритъм за компресия; 
· Включен HTTP pipelining; 
· HTTP/2 Server push, приоритизиращ специфични компоненти, изграждащи страниците (CSS, JavaScript файлове и др.); 
· Публичните потребителски интерфейси трябва да поддържат адаптивен избор на TLS cipher suites според вида на процесорната архитектура на клиентското устройство - AES-GCM за x86 работни станции и преносими компютри (с налични AES-NI CPU разширения), и ChaCha20/Poly1305 за мобилни устройства (основно базирани на ARM процесори); 
· Ако клиентският браузър/клиент не поддържа HTTP/2, трябва да бъде предвиден fall-back механизъм към HTTP/1.1. Тази възможност трябва да може лесно да се реконфигурира в бъдеще и да отпадне, когато браузърите/клиентите, неподдържащи HTTP/2, станат незначителен процент. 
Подписване на документи
Не се предвижда подписване на документи с електронен подпис в системата. 
Качество и сигурност на програмните продукти и приложенията
· Да бъде предвидено спазването на добри практики на софтуерната разработка – покритие на изходния код с тестове – над 60%, документиране на изходния код, използване на среда за непрекъсната интеграция (Continuous Integration), възможност за компилиране и пакетиране на продукта с една команда, възможност за инсталиране на нова версия на сървъра с една команда, система за управление на зависимостите (Dependency Management); 
· Публичните модули, които ще предоставят информация и електронни услуги в Интернет, трябва да отговарят на актуалните уеб стандарти за визуализиране на съдържание. 
7.2.7. Информационна сигурност и интегритет на данните
· Не се допуска съхранението на пароли на администратори, на вътрешни и външни потребители и на акаунти за достъп на системи (ако такива се използват) в явен вид. Всички пароли трябва да бъдат защитени с подходящи сигурни алгоритми (напр. BCrypt, PBKDF2, scrypt (RFC 7914) за съхранение на пароли и където е възможно, да се използва и прозрачно криптиране на данните в СУБД със сертификати (transparent data-at-rest encryption); 
· Да бъде предвидена система за ежедневно създаване на резервни копия на данните, които да се съхраняват извън инфраструктурата на системата; 
· Не се допуска използването на Self-Signed сертификати за публични услуги; 
· Всички уеб страници (вътрешни и публично достъпни в Интернет) трябва да бъдат достъпни единствено и само през протокол HTTPS. Криптирането трябва да се базира на сигурен сертификат с валидирана идентичност (Verified Identity), позволяващ задължително прилагане на TLS 1.2, който е издаден от удостоверителен орган, разпознаван от най-често използваните браузъри (Microsoft Internet Explorer, Google Chorme, Mozilla Firefox). Ежегодното преиздаване и подновяване на сертификата трябва да бъде включено като разходи и дейности в гаранционната поддръжка за целия срок на поддръжката; 
· Трябва да бъдат извършени тестове за сигурност на всички уеб страници, като минимум чрез автоматизираните средства на SSL Labs за изпитване на сървърна сигурност (https://www.ssllabs.com/ssltest/). За нуждите на автентикация с КЕП трябва да се предвиди имплементирането на обратен прокси сървър (Reverse Proxy) с балансиране на натоварването, който да препраща клиентските сертификати към вътрешните приложни сървъри с нестандартно поле (дефинирано в процеса на разработка на системата) в HTTP Header-а. Схемата за проксиране на заявките трябва да бъде защитена от Spoofing; 
· Като временна мярка за съвместимост настройките на уеб сървърите и Reverse Proxy сървърите трябва да бъдат балансирани така, че системата да позволява използване и на клиентски браузъри, поддържащи по-стария протокол TLS 1.1. Това изключение от общите изисквания за информационна сигурност не се прилага за достъпа на служебни потребители от държавната администрация и доставчици на обществени услуги, които имат служебен достъп до ресурси на системата; 
· При разгръщането на всички уеб услуги (Web Services) трябва да се използва единствено протокол HTTPS със задължително прилагане на минимум TLS 1.2; 
· Програмният код трябва да включва методи за автоматична санитизация на въвежданите данни и потребителски действия за защита от злонамерени атаки, като минимум SQL инжекции, XSS атаки и други познати методи за атаки, и да отговаря, където е необходимо, на Наредбата за оперативна съвместимост и информационна сигурност; 
· При проектирането и разработката на компонентите на системата и при подготовката и разгръщането на средите трябва да се спазват последните актуални препоръки на OWASP (Open Web Application Security Project); 
· Трябва да бъде изграден модул за проследимост на действия и събития в системата. За всяко действие (добавяне, изтриване, модификация, четене) трябва да съдържа следните атрибути: 
· Уникален номер;
· Точно време на възникване на събитието; 
· Вид (номенклатура от идентификатори за вид събитие); 
· Данни за информационна система, където е възникнало събитието; 
· Име или идентификатор на компонент в информационната система, регистрирал събитието; 
· Приоритет; 
· Описание на събитието; 
· Данни за събитието. 
· Астрономическото време за удостоверяване настъпването на факти с правно или техническо значение се отчита с точност до година, дата, час, минута, секунда и при технологична необходимост - милисекунда, изписани в съответствие със стандарта БДС ISO 8601:2006 и/или еквивалент5; 
· Астрономическото време за удостоверяване настъпването на факти с правно значение и на такива, за които се изисква противопоставимост, трябва да бъде удостоверявано с електронен времеви печат по смисъла на Глава III, Раздел 6 от Регламент ЕС 910/2014. Трябва да бъде реализирана функционалност за получаване на точно астрономическо време, отговарящо на горните условия, и от доставчик на доверителни услуги или от държавен орган, осигуряващ такава услуга, отговаряща на изискванията на RFC 3161; 
Трябва да бъдат проведени тестове за проникване (penetration tests), с които да се идентифицират и коригират слаби места в сигурността на системата. 
7.2.8. Използваемост
Общи изисквания за използваемост и достъпност
· При проектирането и разработката на софтуерните компоненти и потребителските интерфейси трябва да се спазват стандартите за достъпност на потребителския интерфейс за хора с увреждания WCAG 2.0, съответстващ на ISO/IEC 40500:2012 и/или еквивалент6; 
· Всички ресурси трябва да са достъпни чрез GET заявка на уникален адрес (URL). Не се допуска използване на POST за достигане до формуляр за подаване не заявление, за генериране на справка и други; 
· Функционалностите на потребителския интерфейс на системата трябва да бъдат независими от използваните от потребителите интернет браузъри и устройства, при условие че последните са версии в период на поддръжка от съответните производители. Трябва да бъде осигурена възможност за ползване на публичните модули на приложимите услуги през мобилни устройства – таблети и смарт-телефони, чрез оптимизация на потребителските интерфейси за мобилни устройства (Responsive Design); 
· Не се допуска използване на Капча (Captcha) като механизъм за ограничаване на достъпа до документи и/или услуги. Алтернативно, ста трябва да поддържа "Rate Limiting" и/или "Throttling" съгласно настоящите изисквания. Допуска се използването на Captcha единствено при иденетифицирани много последователни опити от предполагаем „бот“; 
· Публичните уеб страници на системата трябва да бъдат проектирани и оптимизирани за ефективно и бързо индексиране от търсещи машини с цел популяризиране сред потребителите и по-добра откриваемост при търсене по ключови думи и фрази. При разработката на страниците и при изготвяне на автоматизираните процедури за разгръщане на нова версия на системата трябва да се използват инструменти за минимизиране и оптимизация на размера на изходния код (HTML, JavaScript и пр.) с оглед намаляване обема на файловете и по-бързо зареждане на страниците; 
· Не се допуска използването на HTML Frames, за да не се пречи на оптимизациите за търсещи машини; 
· При разработката на публични уеб базирани страници трябва да се използват и да се реализира поддръжка на: 
· Стандартните семантични елементи на HTML5 (HTML Semantic lements); 
· JSON-LD 1.0 http://www.w3.org/TR/json-ld/); 
· Open Graph Protocol (http://ogp.me) за осигуряване на поддръжка за качествено споделяне на ресурси в социални мрежи и мобилни приложения. 
· В екранните форми на системата трябва да се използват потребителски бутони с унифициран размер и лесни за разбиране текстове в еднакъв стил. 
· Всички текстови елементи от потребителския интерфейс трябва да бъдат визуализирани с шрифтове, които са подходящи за изобразяване на екран и които осигуряват максимална съвместимост и еднакво възпроизвеждане под различни клиентски операционни системи и браузъри. Не се допуска използването на серифни шрифтове (Serif). 
· Полета, опции от менюта и командни бутони, които не са разрешени конкретно за ролята на влезлия в системата потребител, не трябва да са достъпни за този потребител. Това не отменя необходимостта от ограничаване на достъпа до бизнес логиката на приложението чрез декларативен или програмен подход. 
· Всяка екранна форма трябва да има наименование, което да се изписва в горната част на екранната форма. Наименованията трябва да подсказват на потребителя какво е предназначението на формата. 
· Всички търсения трябва да са нечувствителни към малки и главни букви. 
· Полетата за пароли трябва задължително да различават малки и главни букви. 
· Полетата за потребителски имена трябва да позволяват използване на имейл адреси като потребителско име, включително да допускат всички символи, регламентирани в RFC 1123, за наименуването на хостове.
· Главните и малките букви на въвежданите данни се запазват непроменени, не се допуска Системата да променя капитализацията на данните, въвеждани от потребителите. 
· Системата трябва да позволява въвеждане на данни, съдържащи както български, така и символи на официалните езици на ЕС. 
· Наименованията на полетата следва да са достатъчно описателни, като максимално се доближават до характера на съдържащите се в тях данни. 
· Системата трябва да поддържа прекъсване на потребителски сесии при липса на активност. Времето трябва да може да се променя от администратора на системата без промяна в изходния код. Настройките за време за прекъсване на неактивни сесии трябва да включват и възможността администраторите да дефинират стилизирана страница с информативно съобщение, към която системата да пренасочва автоматично браузърите на потребителите в случай на прекъсната сесия. 
· Дългите списъци с резултати трябва да се разделят на номерирани страници с подходящи навигационни елементи за преминаване към предишна, следваща, първа и последна страница, към конкретна страница. Навигационните елементи трябва да са логически обособени и свързани със съответния списък и да се визуализират в началото и в края на HTML контейнера, съдържащ списъка. 
· За големите йерархически категоризации трябва да се предвиди възможност за навигация по нива или чрез отложено зареждане (lazy load). 
· Интернационализация
· Системата трябва да може да съхранява и едновременно да визуализира данни и съдържание, което е въведено/генерирано на различни езици; 
· Всички софтуерни компоненти на системата, използваните софтуерни библиотеки и развойни комплекти, приложните сървъри и сървърите за управление на бази данни, елементите от потребителския интерфейс, програмно-приложните интерфейси, уеб услугите и др. трябва да поддържат стандартно и да са конфигурирани изрично за спазване на минимум Unicode 5.2 стандарт при съхранението и обработката на текстови данни, съответно трябва да се използва само UTF-8 кодиране на текстовите данни. 
· Всички публично достъпни потребителски интерфейси следва да поддържат многоезичност, като минимум български и английски език. 
· Публичната част на системата трябва да бъде разработена и да включва набори с текстове на минимум два официални езика в ЕС, а именно български и английски език. Преводите на английски език трябва да бъдат осъществени професионално, като не се допуска използването на средства за машинен превод без ръчна проверка и корекции от професионални преводачи. 
· Версиите на съдържанието на съответните езици трябва да включват всички текстове, които се визуализират във всички елементи на потребителския интерфейс, справките, генерираните от системата електронни документи, съобщения, нотификации, имейл съобщения, номенклатурите и таксономиите и др. Данните, които се съхраняват в системата само на български език, се изписват/визуализират на български език. 
· Системата трябва да позволява превод на всички многоезични текстове с подходящ потребителски интерфейс, достъпен за администраторите, без промени в изходния код. Модулът за превод на текстове, използвани в системата, трябва да поддържа и контекстни референции, които да позволяват на администраторите да тестват и да проверяват бързо и лесно направените преводи и тяхната съгласуваност в реалните екрани, страници и документи. 
· Публичната част на платформата трябва да позволява превключване между работните езици на потребителския интерфейс в реално време от профила на потребителя и от подходящ, видим и лесно достъпен навигационен елемент в горната част на всяка страница, който включва не само текст, но и подходяща интернационална икона за съответния език; 
· При визуализация на числа трябва да се използва разделител за хиляди (интервал). 
· При визуализация на дати и точно време в елементи от потребителския интерфейс в генерирани справки или в електронни документи всички формати за дата и час трябва да са съобразени с избрания от потребителя език/локация в настройките на неговия профил: 
· За България стандартният формат е „DD.MM.YYYY HH:MM:SS”, като наличието на време към датата е в зависимост от вида на визуализираната информация и бизнес-смисъла от показването на точно време; 
· Системата трябва да поддържа и всички формати съгласно ISO БДС 8601:2006 и/или еквивалент7; 
Изисквания за използваемост на потребителския интерфейс
· Електронните форми за подаване на заявления и за обявяване на обстоятелства трябва да бъдат реализирани с AJAX или с аналогична технология, като по този начин се гарантират следните функционалности: 
· Контекстна валидация на въвежданите данни на ниво "поле" от форма и контекстни съобщения за грешка/невалидни данни в реално време; 
· Възможност за избор на стойности от номенклатури чрез търсене в списък по част от дума (autocomplete) и визуализиране на записи, отговарящи на въведеното до момента, без да е необходимо пълните номенклатури да са заредени в браузъра на клиента и потребителят да скорлира дълги списъци с повече от 10 стойности; 
· В електронните форми трябва да бъде реализирана валидация на въвежданите от потребителите данни на ниво „поле“ (in-line validation). Валидацията трябва да се извършва в реално време на сървъра, като при успешна валидация данните от съответното поле следва да бъдат запазени от сървъра; 
· Системата трябва да гарантира, че въведените, валидираните и запазените от сървъра данни остават достъпни за потребителите дори за процеси, които не са приключили, така че при волно, неволно или автоматично прекъсване на потребителската сесия поради изтичане на периода за допустима липса на активност потребителят да може да продължи съответния процес след повторно влизане в системата, без да загуби въведените до момента данни и прикачените до момента електронни документи; 
· Трябва да бъде реализирана възможност за добавяне и редактиране от страна на администраторите на системата, без да са необходими промени в изходния код, на контекстна помощна информация за: 
· всяка електронна форма или стъпка от процес, за която има отделен екран/форма; 
· всяка група полета за въвеждане на данни (в случаите, в които определени полета от формата са групирани тематично); 
· всяко отделно поле за въвеждане на данни. 
· Трябва да бъде разработена контекстна помощна информация за всички процеси, екрани и електронни форми, включително ясни указания за попълване и разяснения за особеностите при попълване на различните групи полета или на отделни полета; 
· Контекстната помощна информация, указанията към потребителите и информативните текстове за всяка електронна административна услуга не трябва да съдържат акроними, имена и референции към нормативни документи, които са въведени като обикновен текст (plain-text). Всички акроними, референции към нормативни документи, формуляри, изисквания и др. трябва да бъдат разработени като хипервръзки към съответните актуални версии на нормативни документи и/или към съответния речник/списък с акроними и термини; 
· Достъпът на потребителя до контекстната помощна информация трябва да бъде реализиран по унифициран и консистентен начин чрез подходящи навигационни елементи, като например чрез подходящо разположени микробутони с икони, разположени до/пред/след етикета на съответния елемент, за който се отнася контекстната помощ, или чрез обработка на „Mouse Hover/Mouse Over“ събития; 
· При проектирането и реализацията на потребителския интерфейс трябва да се отчете, че той трябва да бъде еднакво използваем и от мобилни устройства (напр. таблети), които не разполагат с мишка, но имат чувствителни на допир екрани. 
· Потребителският интерфейс следва да бъде достъпен за хора с увреждания съгласно изискванията на чл. 48, ал. 5 от ЗОП. 
Изисквания за използваемост в случаи на прекъснати бизнес процеси 
· Системата трябва да съхранява перманентно всеки започнал процес/процедура по подаване на заявление или обявяване на обстоятелства, текущия му статус и всички въведени данни и прикачени документи дори ако потребителят е прекъснал волно или неволно потребителската си сесия; 
· При вход в системата потребителят трябва да получава прегледна и ясна нотификация, че има започнати, но недовършени/неизпратени/неподписани заявления, и да бъде подканен да отвори модула за преглед на историята на транзакциите; 
· Модулът за преглед на историята на транзакциите трябва да поддържа следните функционалности: 
· Да визуализира списък с историята на подадените заявления, като минимум със следните колони – дата, входящ номер, код на тупа формуляр, подател (име на потребител и имена на физическото лице - подател), статус на заявлението; 
· Да предлага видни и лесни за използване от потребителите контроли/инструменти: 
· за филтриране на списъка (от дата до дата, за предефинирани периоди, като "последния един месец", "последната една година"; 
· сортиране на списъка по всяка от колоните, без това да премахва текущия филтър; 
· свободно търсене по ключови думи по всички колони в списъка и метаданните на прикачените/свързаните документи със заявленията, което да води до динамично филтриране на списъка. 
Изисквания за проактивно информиране на потребителите
Не се предвижда проактивно информиране на потребителите с новини или друга информация.
7.2.9. Системен журнал
 
Изгражданото решение задължително трябва да осигурява проследимост на действията на всеки потребител (одит), както и версия на предишното състояние на данните, които той е променил в резултат на своите действия (системен журнал). 
 
Атрибутите, които трябва да се запазват при всеки запис, трябва да включват като минимум следните данни: 
· дата/час на действието; 
· модул на системата, в който се извършва действието; 
· действие; 
· обект, над който е извършено действието; 
· допълнителна информация; 
· IP адрес и браузър на потребителя. 
Размерът на журнала на потребителските действия нараства по време на работа на всяка система, което налага по-различното му третиране от гледна точка на организация на базата данни: 
· по време на работа на системата потребителският журнал трябва да се записва в специализиран компонент, който поддържа много бързо добавяне на записи; този подход се налага, за да не се забавя излишно работата на системата; 
· специална фонова задача трябва да акумулира записаните данни и да ги организира в отделна специално предвидена за целта база данни, отделна от работната база данни на системата; 
· данните в специализираната база данни трябва да се архивират и изчистват, като в специализираната база данни трябва да бъде достъпна информация за не повече от 2 месеца назад; при необходимост от информация за предишен период администраторът на системата трябва първо да възстанови архивните данни; 
· в случай на възникнала необходимост и при спазване на законовите изисквания, системата следва да предоставя достъп до системния журнал на органите на реда чрез потребителски или програмен интерфейс; за достъпа трябва да се изисква електронна идентификация.
7.2.10. Дизайн на бази данни и взаимодействие с тях
При използване на база данни (релационна или нерелационна (NoSQL) следва да бъдат следвани добрите практики за дизайн и взаимодействие с базата данни, в т.ч.: 
· дизайнът на схемата на базата данни (ако има такава) трябва да бъде с максимално ниво на нормализация, освен ако това не би навредило сериозно на производителността; 
· базата данни трябва да може да оперира в клъстър; в определени случаи следва да бъде използван т.нар. sharding; 
· имената на таблиците и колоните трябва да следват унифицирана конвенция; 
· трябва да бъдат създадени индекси по определени колони, така че да се оптимизират най-често използваните заявки; създаването на индекс трябва да е мотивирано и подкрепено със замервания; 
· връзките между таблици трябва да са дефинирани чрез foreign key; 
· периодично трябва да бъде правен анализ на заявките, включително чрез EXPLAIN (при SQL бази данни), и да бъдат предприети мерки за оптимизиране на бавните такива; 
· задължително трябва да се използват транзакции, като нивото на изолация трябва да бъде мотивирано в предадената документация; 
· при операции върху много записи (batch) следва да се избягват дългопродължаващи транзакции; 
· заявките трябва да бъдат ограничени в броя записи, които връщат; 
· при използване на ORM или на друг слой на абстракция между приложението и базата данни, трябва да се минимизира броят на излишните заявки (т.нар. n+1 selects проблем); 
· при използване на нерелационна база данни трябва да се използват по-бързи и компактни протоколи за комуникация, ако такива са достъпни. 
8. Изисквания към изпълнението на дейностите по проекта
8.1. Дейност 1 Проучване и анализ на ситуацията
8.1.1. Описание на дейността

В рамките на тази дейност Изпълнителят следва да извърши проучване и задълбочен анализ, който включва следните основни поддейности:
· Проучване на организационната структура на предприятието
Изпълнителят е необходимо да осъществи подробно изследване и да анализира организационната структура на дружеството, като следва да идентифицира и опише отделните организационни звена, техните функционални задължения и отговорности, които са свързани със спецификата на настоящия проект, прилаганите подходи и практики по отношение на комуникацията, генерирането и обмена на данни и информация, документи, и др. В рамките на тази поддейност Изпълнителят следва да установи също така кои са основните регламентиращи документи, работни процедури, наръчници за реализиране на дейността, касаещи настоящия проект, както и да анализира взаимовръзките между предприятието и трети външни лица и организации в тази връзка. 
· Проучване на работните и бизнес процеси в дружеството
В тази поддейност следва да бъде осъществено подробно проучване на основните бизнес процеси в предприятието, като се анализира бизнес целта на всеки един от работните процеси, както и това кои са отговорните звена от организационната структура на предприятието за тяхното реализиране. Анализът следва да обхване изследване на възможностите за въвеждане на нови работни процеси в съответните звена, включително предложение за промени в съществуващите такива, ако това се налага на база анализа, с цел максимално възползване от внедряването на корпоративната ГИС система. 
· Проучване и анализ на функциониращите информационни системи
Изпълнителят следва да анализира наличните информационни системи в предприятието, имащи отношение към настоящия проект, в това число техните функционални възможности, потребители, права за използване и др. В рамките на тази поддейност Изпълнителят следва да анализира това кои информационни системи подпомагат работните процеси и по какъв начин те си взаимодействат. 
· Проучване и анализ на данните
Изпълнителят следва да извърши проучване и анализ на наличните данни и информационни ресурси на цифров и хартиен носител, в това число тяхната организация, структура, формат и т.н.. По време на този етап на изпълнение на проекта е необходимо да се проучи и „картографира“ цялостният процес по генерирането, обработката съхранението, обмена и ползването на данните, включително по отношение на тяхната поддръжка, както и кои са потребителите на информационни ресурси. За наличните данни на хартиен носител, Изпълнителят следва анализира възможностите за тяхното дигитализиране, обработка и зареждане в системата. 
· Проучване и анализ на текущата комуникационна и хардуерна инфраструктура
Изпълнителят следва да осъществи детайлно проучване и анализ на наличната комуникационна и хардуерна инфраструктура във ВиК предприятието. 
В резултат на проведения бизнес анализ Изпълнителят трябва да изготви Аналитичен доклад, включващ резултатите от направените проучвания и анализи по отделните поддейности. 
8.1.2. Изисквания към изпълнение на дейността
Минимално ниво на детайлизация по отношение на Дейност 1 Бизнес анализ в Техническото предложение на всеки един от Участниците: 
· Методология за изпълнение на бизнес анализ
· Подход за изпълнение на всяка от дейностите по бизнес анализ
8.1.3. Очаквани резултати
Обобщен аналитичен доклад включващ резултатите от направените проучвания и анализи по отношение на:
· организационната структура на предприятието
· работните и бизнес процеси в дружеството
· функциониращите информационни системи
· използваните данни и информационни ресурси
· комуникационна и хардуерна инфраструктура
8.2. Дейност 2 Доставка и внедряване на хардуерна инфраструктура и базов софтуер 
8.2.1. Описание на дейността
В рамките на дейността следва да бъде доставена и внедрена необходимата хардуерна инфраструктура и базовият софтуер, които да обезпечат изграждането, внедряването и експлоатацията на интегрираната корпоративна геопространствена информационна система на ВиК Силистра, в съответствие с определените минимални изисквания
8.2.2. Изисквания към изпълнение на дейността
Дейността включва доставка на хардуерно оборудване, покриващо следните минимални характеристики или по-добри:
Хардуерен сървър 1 бр.: 
· Процесор: 8 бр. ядра 2.4 GHz 
· Памет: 6 бр. х 16 GB DDR4 ECC REG
· Твърд диск: SSD 
· Рейд контролер: 1024 MB 8-порта pci-Ex8 +батерия
· Двоен мрежов гигабитов интерфейс (Допълнителна мрежова карта)
· Сървърна операционна система
· UPS-3000 VA с допълнителна батерия
· Суич – 24 порта и структурно окабеляване
Настолна работна станция – 4 бр.:
· Процесор: 4-ядрен 2.2GHz
· Памет: 8 GB DDR4
· Видео: 2 GB GDDR5
· Твърд диск: 2 x 500GB (raid1)
· DVD плейър
· Монитор: 24 инчов екран
· Операционна система
· Периферни устройства: клавиатура, мишка, слушалки 
Дейността включва и доставка на софтуерни лицензи за базов софтуер за нуждите на системата, както следва:
Система за управление на база данни – 1бр.:
· Да отговаря на стандарта ANSI SQL-92 
· Да бъде в съответствие със стандартите Sogen SQL: 2003 and SQL / XML: 2005;
· Системата за управление на бази данни трябва да поддържа минимум от 4 SPU-сървър;
· Трябва да осигурява поддръжка на всички релационни типове бази данни;
· Инструменти за управление, диагностика и оптимални настройки за изпълнение на базата данни;
· Да предоставя интерфейс за наблюдение и управление на:
· Ресурса от машини, зает от базата данни 
· Поддръжката на операционната система като работна среда за базата данни 
· Механизми за създаване на резервни копия на базата данни; 
· Ефективни методи за обработка на големи обеми от ;
· Възможности за управление на хардуерните източници (диск и памет);
· Да позволява преразпределение на таблично дисково устройство, без да се налага спиране на приложението и базата;
· Връзка с външни приложения посредством следните протоколи: SQL, OLE DB и ODBC, JDBC, SQL / XML, и SOAP;
· Трябва да се поддържа кирилица;
· Управление на РСУБД, основано на определения и политики (Управление базирано на политика) 
· Да позволява една регистрация за всички приложения.
· Да позволява достъп чрез удостоверяване Керберос с Ключовия Керберос Център за Разпределение (ККЦР), като се използва Активна Директория за сигурна профилна база данни. 
Базов ГИС сървърен софтуер – 1бр. лицензиран за мин. 8 ядра, отговарящ на следните минимални изисквания:
· ГИС сървърът трябва да осигурява следните възможности:
· Публикуване на пространствени данни в Интернет, управление на данни и геообработка на сървъра
· Възможност за едновременно предаване на пространствени данни за настолни и уеб базирани клиенти от един ГИС Сървър
· Възможност за едновременно предаване/сервиране на неограничен брой web базирани клиенти, ползващи единствено стандартен браузър
· Поддържане на SOA архитектура
· Поддръжка на растерни и векторни пространствени данни
· Възможности за разработка на приложения с индустриално утвърдени езици за програмиране в това число: .NET Application Developer Framework и Java Application Developer Framework
· Да осигурява възможност за включване на ГИС (пространствено) базирани функции/инструменти в уеб, включително редакция през браузър
· Да поддържа Linux и Windows ОС.
· Сертифициран по OGC стандартите Web Map Service (WMS), Web Coverage Service (WCS), Web Feature Service (WFS) или еквивалентни
· Да включва портален ГИС софтуер с минимални възможности за: управление на потребители, публикуване и споделяне на ГИС ресурси, създаване и управление на групи и галерии от ресурси, интелигентна визуализация на карти, създаване на карти от таблични данни, вградена поддръжка на INSPIRE за метаданни
· Отговаря на OGC KML и Simple Feature GML или еквивалентни
· Поддръжка на REST API и Java Script API или еквивалентни
· Поддръжка на популярните СУБД, вкл. Microsoft SQL Server, Oracle, PostgreSQL, SAP HANA, Microsoft Azure и DB2 или еквивалентни
Базов ГИС настолен софтуер – 4 бр. отговарящи на следните минимални изисквания:
Настолният ГИС клиент трябва да изпълнява следните изисквания:
· Дефиниция и администрация на пространствена база данни
· Възможности за въвеждане и редакция на данни
· Пространствени заявки, анализи и атрибутно търсене
· Поддръжка на общоприети за ползване координатни системи, както и на координатните системи, използвани в България;
· Възможности за координатни трансформации между проекции;
· Координатни трансформации за мащабиране, преместване и завъртане
· Възможности за основни операции с геометрични обекти (пресичане, обединение, намиране на разлика, намиране на симетрична разлика);
· Поддръжка на OGC стандарти WMS, WCS, WFS, simple feature GML или еквивалентни;
· Възможност за разработка на приложения с индустриално установени програмни езици;
· Да притежава статистически инструменти за извършване на обработка за георефериране на растерни файлове при анализи на данни
· Администриране и дефиниране на ГеоБД (анотации, многопотребителско управление на данни с версии, топология, модели на векторни данни, набори растерни данни и каталози и др.)
· Възможности за редакция на ГеоБД – редакции на топология, мрежови данни
· Вградена опция за поддържане на метаданни в съответствие с INSPIRE профила на метаданни
· Интерактивно картографиране;
8.2.3. Очаквани резултати
В рамките на поддейност 3 – Доставка на хардуерна инфраструктура и базов софтуер, Възложителят очаква следните резултати:
· Хардуерен сървър 1 бр.: 
· Настолна работна станция – 4 бр.:
· Система за управление на база данни – 1бр.:
· Базов ГИС сървърен софтуер – 1бр. лицензиран за мин. 8 ядра
· Базов ГИС настолен софтуер – 4 бр
8.3. Дейност 3 Доставка на специализиран ГИС софтуер
8.3.1. Описание на дейността
В рамките на тази дейност следва да бъде проектиран, доставен и конфигуриран специализираният ГИС софтуер за нуждите на ВиК Силистра.
8.3.2. Изисквания към изпълнение на дейността
А. Изисквания по отношение на функционалността на софтуера:
· Работа с геопространствени данни:
Софтуерът следва да визуализира базови карти от световни и/или български източници, предоставени като уеб услуга.
· Софтуерната платформа трябва да е професионално проектиран и осъществен софтуерен продукт с гарантирана техническа поддръжка и политика за планови обновления;
· Софтуерната платформа трябва да е специално проектирана за нуждите на ВиК оператори, като имплементира действащите подходи и стандарти в Европейския съюз за описание, анализи и класифициране на водоснабдителните системи;
· Софтуерната платформа трябва да се достави напълно завършена с цялата декларирана от ДОСТАВЧИКА функционалност. 
Софтуерната платформа трябва да се достави с всички необходими лицензи, като за нормалната ѝ работа да не се налага закупуване на допълнителни софтуерни продукти извън настоящата поръчка с изключение на лицензи за операционна система;
· Софтуерната платформа трябва да предоставя технология и инструменти за работа със стандартна система за управление на релационни бази данни (RDBMS) за съхранение на геопространствени обекти, специални инструменти и атрибутна информация, в това число:
· управление на потребителски права за достъп и за редакция на обекти от базите данни;
· създаване на резервни и архивни копия на базите данни; 
· копиране (или импорт / експорт) на структури (обекти) между бази данни; 
· методи и/или системи за автоматизиран контрол на потребителските редакции (версии) в геопространствените модели на ВиК системите с възможност за пълнофункционална визуализация на всички данни от произволна версия;
Предлаганата софтуерна платформа, включително геометрично - атрибутните модели на водоснабдителните и канализационните системи, трябва да се доставят с напълно изградени и интегрирани основни групи информационни масиви и взаимовръзки между тях, както следва:
· Вградена система за описание и контрол на произхода и степента на достоверност на информацията, позволяваща маркиране по подходящ и свободно редактируем метод всеки атрибут на геопространствените обекти, съдържащи се в геометрично - атрибутните модели на водоснабдителните и канализационните системи;
· Пълен геометрично - атрибутен модел на водоснабдителните системи, включващ всички елементи на мрежите: тръби, фасонни части, ревизионни шахти, специални съоръжения, измервателни прибори и пр.;
· Пълен геометрично - атрибутен модел (регистър) на експлоатационните събития: аварии, инциденти, оплаквания на клиенти и пр.;
· Пълен геометрично - атрибутен модел (регистър) на експлоатационните дейности: ремонти, реконструкции, технически обслужвания, проучвания и пр., с възможност за отчитане и остойностяване на вложени ресурси, материали и пр.;
· Геометрично - атрибутен модел, описващ по подходящ начин клиентите на дружеството - имоти, приходни водомери и пр.;
· Предлаганата софтуерна платформа трябва да позволява визуализация на геометрично - атрибутните модели в утвърдени координатни и проекционни системи, като минимум WGS84 (EPSG: 4326), WGS84UTM34(35)N (EPSG: 32634, 32635), БГС 2005 / ETRS89UTM34(35)N (EPSG: 3046, 3047), както и да поддържа т.нар. трансформация в реално време (on-the-fly transformation) между геометрично - атрибутните модели и външни ГИС слоеве (растерни и векторни);
· Предлаганата софтуерна платформа, респективно геометрично - атрибутните модели на водоснабдителните и канализационните системи, трябва да се доставят с вградена на софтуерно ниво система за изграждане на топологична и логическа свързаност между всички геопространствени обекти и регистри;
Доставената ГИС софтуерната платформа трябва да предлага пълен набор от инструменти за дигитализация, обработка, анализи, изобразяване на геометрични и атрибутни данни, както и създаване на печатни документи (карти, доклади, надлъжни профили и пр.). Инструментите следва да отговарят на ежедневните нужди на специалистите в дружеството, като работата с тях не трябва да изисква специализирани познания по програмиране. 
Минималният набор от възможности да включва:
· Инструменти за интерактивна дигитализация на данни с възможност за използване на интелигентно прихващане (Snap) между отделните обекти на ВиК системите - точкови, линейни и полигонални;
· Пълен набор от инструменти за визуализация и редакция на геопространствени и атрибутни данни в план;
· Пълен набор от инструменти за създаване, съхранение и визуализация на цифрови модели на терена (TIN, GRID и пр.), както и за извличане на надморски височини от тях към елементите на водоснабдителните системи;
· Инструменти за създаване на легенди и тематични изгледи с възможност за запис на шаблони;
· Инструменти за проследяване и анализи на свързаността на мрежите на база на вградена система за топологична и логическа връзка между обектите в геометрично - атрибутните модели;
· Инструменти за създаване на селекции от обекти и редакция на данни с използване на вграден език за заявки, както и запис на шаблони;
· Инструменти за създаване на интерактивни надлъжни профили с възможност за конфигуриране визуални настройки и съдържание, както и за редакция на данните за изобразените участъци от мрежите;
· Пълен набор от инструменти за визуализация и редакция на данните в табличен вид;
· Набор от инструменти за генериране на предварително дефинирани доклади за експлоатационни дейности за цялата мрежа или за произволни селекции от обекти;
· Инструменти за създаване на обобщени таблични справки за цялата мрежа или конкретни обекти по произволни атрибутни характеристики;
· Инструменти за създаване на инвестиционни варианти, както и за остойностяване на СМР и експлоатационни дейности на базата на каталози с цени;
Пълен набор от инструменти за управление на релационните бази данни - създаване и промяна на структури, архивиране, копиране на обекти между различни бази данни, управление на достъпа и потребителските права, и пр.
Софтуерът следва да предоставя възможност за поддържане на данни от Кадастъра и Регулационните планове. Да може да съхранява и управлява информацията за географско местоположение, технически характеристики, описателни характеристики, паспорт на кадастралните данни, както и логически връзки с други обекти от работните слоеве.
Софтуерът трябва да съдържа и функционалност за импорт, експорт, актуализация и трансформация на CAD/ZEM данни.
Софтуерът следва да предоставя възможност за редактиране и управление на информацията за местоположението на клиентите върху цифровата карта, поддръжка на подробните атрибутни данни за клиентите и логическите връзки с други информационни обекти от работните слоеве.
Софтуерът трябва да предоставя възможност за поддържане на документи, привързани към елементите в работните слоеве. Софтуерът да осигурява функции за управление на географско местоположение, допълнителна атрибутна информация, логически връзки между прикачените документи и съоръженията към тях, както и за конфигуриране на процеси и постъпково изпълнение на задачи в ГИС среда.
Софтуерът следва да предоставя възможност за поддържане на данни за състоянието и дейностите по ВиК съоръженията, да има възможност за съхраняване и управление информацията за географско местоположение, технически характеристики, описателни характеристики, както и логически връзки между тях и ВиК съоръженията.
Софтуерът следва да осигурява справки, анализи и трасиране по мрежата.
Участниците следва да представят в своите технически предложения описание на предлагания ГИС софтуер като го онагледят с екранни снимки.
Б. Изисквания по отношение на архитектурата на системата
ГИС на ВиК Силистра следва да е реализирана при спазване на съответните международни стандарти (ISO, OGC) и използване на архитектура, ориентирана към услугите в дружеството.
Обща архитектура
Посочените по-горе функционални изисквания следва да са организирани в модули на системата, подходящо групирани за различните нужди на експертите на възложителя и да са част от архитектура със следните характеристики: 
· Сървърна система с централизирана архитектура, ориентирана към услуги; 
· Централизиран информационен, софтуерен и хардуерен ресурс за осигуряване на функционирането си. 
· Гъвкава архитектура, с възможност за лесно надграждане и развитие
· Да осигурява оперативна съвместимост и възможност за интеграция с други системи
8.3.3. Очаквани резултати
В рамките на поддейност 3 – Доставка на специализиран ГИС софтуер, Възложителят очаква следните резултати:
· Проект за архитектура в съответствие с указаните изисквания, одобрен от страна на Възложителя;
· Доставен специализиран ГИС софтуер в съответствие с указаните изисквания, и проект за системна архитектура, одобрен от страна на Възложителя.
8.4. Дейност 4 Дигитализация на наличните данни, теренна верификация на данните и тяхната интеграция в геопространствената база данни на системата
8.4.1. Описание на дейността
В рамките на тази дейност следва да се извърши инвентаризация, дигитализация и теренна верификация на наличните информационни масиви в рамките на ВиК Силистра, както и да се осигури адекватна цифрова геопространствена основа за разгръщане на ГИС приложението. Всички дигитализирани и теренно верифицирани данни следва да бъдат интегрирани в ГИС базата данни на системата.
Целта на дейността е създаване на цифрова основа и построяване на геометрично - атрибутни модели на ВиК системите и свързаните с тях експлоатационни дейности и събития, както и за последваща навигация, пространствени анализи и пр., която следва да се организира като мултипопотребителска корпоративна геобаза данни. 
8.4.2. Изисквания към изпълнение на дейността
Цифровата основа, предмет на разработката, трябва да съдържа елементи от надземния кадастър на област Силистра, в това число ос улици, осови кръстовища, тротоарни линии, граници на квартали, граници на имоти, специфични особености на релефа, естествени водни басейни - реки, езера и пр. Заедно с елементите на надземния кадастър, цифровата основа трябва да съдържа изходна информация за създаване на цифрови (TIN, GRID) модели на терена, които да включват всички обекти на Водоснабдителни системите. Цифровата основа трябва да се предаде в подходящ ГИС формат напълно съвместим с доставената по поддейност 2 софтуерна платформа.
Освен цифрова геопространствена основа, Изпълнителят следва да дигитализира, адаптира и теренно да верифицира всички налични информационни масиви, свързани с инженерната ВиК инфраструктура, които са налични в рамките на дружеството (аналогови и цифрови). Изходната информация е във вид на картен материал и детайлни инженерни чертежи на аналогов носител, както и сканираните им електронни варианти. В рамките на дейността се изисква:
· трансформация на координатната система и мащабиране на изходната информация;
· дигитализация и георефериране на проводите и съоръженията, попадащи в състава на уличните водоснабдителни и канализационни системи на област Силистра;
· попълване на цялата налична техническа информация за проводите и съоръженията под формата на атрибутна информация, включително въвеждане на описание на произхода и качеството на всеки атрибут;
· интегриране на данните в Геобазата данни на системата;
· изграждане на цифров модел на терена (TIN, GRID);
· прикачване на сканираните копия на референтните технически документи към геопространствените обекти на водоснабдителните и канализационни мрежи;
При реализация на пространствената база данни следва да се съблюдават следните изисквания:
· Да се разработи и представи за одобрение от страна на Възложителя детайлен проект за геобаза данни, включващ концептуален и логически дизайн;
· Да се създаде интегриран модел за съхранение и управление на всички данни на едно място – централна геобаза данни;
· Моделът да включва управление на всички данни чрез Релационна СУБД;
· Да се предвиди възможност за последващо допълване на данните, корекция, актуализация и поддръжка на тяхната консистентност;
8.4.3. Очаквани резултати
Разработени и внедрени следните основни компоненти, в съответствие с посочените по-горе изисквания:
· Създадена цифрова основа за територията, обслужвана от ВиК Силистра
· Дигитализирани, адаптирани и теренно верифицирани всички информационни масиви, свързани с инженерната ВиК инфраструктура, които са налични в рамките на дружеството
· Създадена и внедрена в ГИС интегрирана Геобаза данни.
8.5. Дейност 5 Окончателно инсталиране и внедряване на ГИС софтуера на ВиК-Силистра
8.5.1. Описание на дейността
В рамките на дейността Изпълнителят следва да извърши окончателно инсталиране и внедряване на цялостната ГИС система, вкл. специализираните приложни ГИС модули, базовия софтуер и доставен хардуер, в среда на ВиК-Силистра.
8.5.2. Изисквания към изпълнение на дейността
При изпълнението на дейността изпълнителя следва да предложи и приложи адекватен подход и технология за окончателно инсталиране и конфигуриране на разработената интегрирана ГИС за нуждите на ВиК Силистра. Същите следва да отговарят на следните основни изисквания:
· Инсталацията и конфигурацията следва да бъдат извършени в рамките на формираната работна среда на Възложителя, като се отчитат особеностите на организацията и съществуващата инфраструктура на ВиК Силистра;
· Процедурите по инсталиране и конфигуриране на системата следва да се извършат по начин, който не нарушава установения режим на работа в дружеството; 
· При инсталирането следва да се извършат всички окончателни настройки за производителност на системата, които да гарантират максимално ефективна работа с нея.
8.5.3. Очаквани резултати
Очакваният резултат от изпълнение на дейността включва:
· Инсталирана и конфигурирана ГИС за нуждите на ВиК Силистра;
8.6. Дейност 6 Тестове за приемане на софтуера в реална експлоатация
8.6.1. Описание на дейността
Приемането на системата в реална експлоатация се извършва след успешно преминаване на приемни изпитания (тестове, верификация). В хода на приемните изпитания се верифицират обхватът и качеството на системата, като същевременно се определя изпълнението на изискванията. Приемните изпитания се провеждат в средата на Възложителя
8.6.2. Изисквания към изпълнение на дейността
Тестването на готовата система е необходимо по надежден начин да гарантира следните основни показатели: 
· Коректност/надеждност и безотказност: степента, до която системата отговаря на изискванията и спецификациите;
· Ефективност и бързодействие: колко ефективно е използването на паметта и каква е скоростта на изпълнение;
· Използваемост: леснотата, с която потребителят може да се научи да оперира със системата и да обяснява резултатите от операциите;
· Поддръжка: колко лесно се правят промени в системата, за да бъде тя осъвременявана или да се локализира и отстрани дефект;
· Цялостност и сигурност: колко е сигурна системата срещу опити за нарушаване на контрола за достъп;
· Оперативност: колко лесно може да се свърже системата към друга система и да обменя данни с нея.
Участниците следва да включат в техническото си предложение най-малко: 
· Подробно разработена цялостна методология за изпълнение на тестването
· Предложение за технология за изпълнение на всички дейности по тестване.
8.6.2. Очаквани резултати 
В резултат от изпълнението на дейността се очакват следните основни резултати:
· Успешно тествана и верифицирана ГИС за нуждите ВИК Силистра
8.7. Дейност 7 Разработване на процедурен наръчник и Обучение на служители
8.7.1. Описание на дейността
В рамките на тази поддейност Изпълнителят следва да изпълни две задачи:
· Да разработи процедурен наръчник за работа с Геопространствената информационна система на ВиК Силистра;
· Да разработи обучителна програма и да проведе обучение със служителите на дружеството
Разработеният процедурен наръчник има за цел да установи и внедри стандартна методология за работа с Геопространствената информационна система в рамките на ВиК Силистра, като гарантира еднозначност, достоверност и пълнота на техническата информация за водоснабдителните системи в дългосрочен план, както и задълженията на служителите, отговорни за развитие на информационната система. Наръчникът трябва да бъде на български език и да бъде предоставен както на хартиен носител, така и в редактируем цифров формат, съвместим с MS Office.
Изпълнителят следва да изготви и съгласува с Възложителя план-програма за провеждане на обученията и да подготви обучителни материали в цифров и хартиен вид. 
В изпълнение на дейността следва да бъдат обучени както следва:
· Обучение за потребители на системата – за мин. 12 обучаеми;
· Обучение за администриране на системата – за мин 3 обучаеми.
8.7.2. Изисквания към изпълнение на дейността
А. Изисквания по отношение на процедурният наръчник
Минималният обем на Процедурния наръчник следва да включва:
· Съдържанието и правилата за изменения и допълнения на Процедурния наръчник;
· Теоретичен подход при проектиране и детайлно описание на вградената в софтуерната платформа система за описание и контрол на произхода и степента на достоверност на информацията;
· Правила за организация на географската база данни на ГИС на ВиК Силистра;
· Подход и правила за изграждане на информационните структури в доставената софтуерна платформа;
· Правила и процедури за създаване на нови и редакция на съществуващи обекти от водоснабдителните системи в ГИС на ВиК Силистра, респективно в доставената по ГИС софтуерна платформа;
· Правила и процедури за създаване на нови и редакция на съществуващи експлоатационни събития и дейности в ГИС на ВиК Силистра, респективно в доставената софтуерна платформа;
· Правила за архивиране и управление на достъпа до ГИС на ВиК Силистра.
Б. Изисквания по отношение на обучението на служителите
Обученията трябва да се извършат по предварително съгласуван с Възложителя график. Възложителят предоставя списък на предвидените за обучение лица преди започването на обучението.
Обученията задължително включват семинарна и практическа част.
Обученията трябва да бъдат проведени в оборудвана учебна зала, осигурена от Изпълнителя. Учебната зала трябва да разполага с компютъризирани работни места за всеки от участниците.
На всеки обучаван се осигурява комплект учебни материали за провеждане на обучението: ръководства, презентации, филми/копия на екрани на платформата, пояснения и препратки към документацията, тест, практически задачи. Материалите се предоставят на хартиен и в електронен вид.
В края на всеки курс всеки участник попълва предоставена от Изпълнителя анкетна карта за качеството на предоставените материали, стила на лектора, разбираемостта на материалите и т.н.
Изпълнителят води присъствени списъци от обученията с подписи на всеки от участниците за всеки ден от обучението.
След приключване на обученията Изпълнителят изготвя обобщен отчет, включващ събраните резултати от въпросниците, присъствени списъци, снимков материал от всяко обучение, анализ на постигането на целите на обучението.
Участникът трябва да приложи в своето предложение задължително следните компоненти, които са част от оценката:
· Детайлно съдържание на Процедурния наръчник
· Методика за организация и провеждане на обученията
8.7.3. Очаквани резултати
· Разработен подробен процедурен наръчник за работа със системата
· Обучени минимум 12 бр. служители на Възложителя за работа със системата.
· Обучени минимум 3 бр. служители на Възложителя за администриране на системата.
· Осигурени електронни материали на курсистите за последващо опресняващо знанията и допълващо самостоятелно обучение.
· Издадени сертификати за преминал курс на обучение – минимум 15 бр.
8.8. Дейност 8 Гаранционна поддръжка
8.8.1. Описание на дейността
Гаранционният срок на приложната корпоративна Географска информационна система и доставяното хардуерно оборудване и базов ГИС софтуер следва да бъде минимум 24 месеца от дата на приемане на доставката. Това включва наблюдение на работоспособността и натовареността на системата, както и предприемане на необходимите коригиращи действия при открити проблеми и нередности.
8.8.2. Минимални изисквания
Като част от дейността по гаранционна поддръжка трябва Изпълнителят следва да: 
· Осигури и поддържа организиран Help Desk за приемане на телефонни и обаждания и email съобщения;
· Предоставя експертна помощ за отстраняване на проблеми от технологично-експлоатационен характер, които пречат на нормалното функциониране на системата; 
· Осъществява периодична профилактика – наблюдение и евентуални действия за корекция на параметрите на базата данни и на системата като цяло, с цел предотвратяване на бъдещи проблеми; 
· Срок за реакция – до 48 часа от постъпване на заявка в работно време в работни дни 09:00-18:00; 
Изпълнителят следва да подготви Доклад за извършените дейности по гаранционна поддръжка в рамките на гаранционния срок, който да представи на Възложителя за съгласуване и одобрение.
8.8.3. Очаквани резултати
В резултат от изпълнението на дейността следва да се гарантира ефективна гаранционна поддръжка в рамките на 24 месеца от приемане на внедрената система от страна на Възложителя.
9. Документация 
За разпространението на информацията между участниците в Проекта и другите заинтересовани лица ще бъдат използвани следните комуникационни канали:
· Електронна поща – e-mail кореспонденцията ще бъде използвана за ежедневна комуникация и разпространение на информация. Това средство за комуникация ще бъде използвано за разпространение на оперативни документи. Документи, изискващи одобрение, се изпращат първо по електронна поща за съгласуване с другата страна, след което се разпечатват на хартия и се подписват. Чрез електронна поща се насрочват и срещите по Проекта, независимо от техния характер;
· Хартиен носител – на хартиен носител ще бъдат разпечатвани и разпространявани документите, които са резултати от изпълнението на Проекта и такива, които изискват одобрение: доклади, планове, протоколи, спецификации и др.;
· Телефон;
· Факс.
С цел оставяне на одитна следа от комуникацията, се насърчава ползването на електронна поща за потвърждаване на комуникация, водена по телефон или устно.
9.1. Изисквания към документацията
· Цялата документация и всички технически описания, ръководства за работа, администриране и поддръжка на платформата, включително и на нейните съставни части, трябва да бъдат налични на български език;
· Всички документи трябва да бъдат предоставени от Изпълнителя в електронен формат (ODF/ /Office Open XML/MS Word DOC/RTF/PDF/HTML или др.), позволяващ пълнотекстово търсене/търсене по ключови думи и копиране на части от съдържанието от оригиналните документи във външни документи, за вътрешна употреба на Възложителя;
· Навсякъде, където в документацията има включени диаграми или графики, те трябва да бъдат вградени в документите в оригиналния си векторен формат;
· Детайлна техническа документация на програмния приложен интерфейс (API), включително за поддържаните уебуслуги, команди, структури от данни и др. Документацията да бъде придружена и с примерен програмен код и/или библиотеки (SDK) за реализиране на интеграция с външни системи, разработен(и) на Java или .NET. Примерният код трябва да е напълно работоспособен и да демонстрира базови итерации с API-то 
· Регистриране на крайна точка (end-point) за получаване на актуализации от платформата в реално време;
· Заявки за получаване на номенклатурни данни (списъци, таксономии);
· Заявки за актуализиране на номенклатурни данни (списъци, таксономии);
· Регистрация на потребител;
· Идентификация и оторизация на потребител или уебуслуга;
· Документацията за приложния програмен интерфейс (API) трябва да бъде публично достъпна;
· Всеки предоставен REST приложно-програмен интерфейс трябва да бъде документиран чрез API Blueprint (https://github.com/apiaryio/api-blueprint), Swagger (http://swagger.io) или чрез аналогична технология. Аналогично представяне трябва да бъде изготвено и за SOAP интерфейсите;
· Детайлна техническа документация за схемата на базата данни – структури за данни, индекси, дялове, съхранени процедури, конфигурации за репликация на данни и др.
· Ръководства на потребителя и администратора за работа и администриране на Платформата
· Обща информация, инструкции и процедури за администриране и поддръжка на приложните сървъри, сървърите за бази данни и др.
· Обща информация, инструкции и процедури за администриране, архивиране и възстановяване, и поддръжка на сървъра за управление на бази данни.
9.2. 
Прозрачност и отчетност
Документацията, предоставена от Изпълнителя на Възложителя, трябва да бъде:
· на български език;
· на хартия и в електронен формат; копирането и редактирането на предоставените документи следва да бъде лесно осъществимо;
· актуализирана в съответствие със съгласувана с Възложителя процедура, която следва да включва документи, подлежащи на промяна/актуализация, крайни срокове и нужната за случая методология.
9.3. 
Системен проект
Изпълнителят трябва да дефинира в детайли конкретния обхват на реализация на софтуерната разработка и да документира изискванията към софтуера в детайлна техническа спецификация (системен проект), която ще послужи за пряка изходна база за разработка. 
При документирането на изискванията, с цел постигане на яснота и стандартизация на документите, е необходимо да се използва утвърдена нотация за описание на бизнес модели. Изготвената детайлна техническа спецификация (системен проект) се представя за одобрение на Възложителя. В случай на забележки, корекции или допълнения от страна на Възложителя, Изпълнителят е длъжен да ги отрази в детайлната техническа спецификация (системен проект).
9.4. 
Техническа документация
Всички продукти, които ще се доставят, трябва да са със специфична документация за инсталиране и/или техническа документация, в това число:
· Ръководство за администратора, включващо всички необходими процедури и скриптове по инсталиране, конфигуриране, архивиране, възстановяване и други, необходими за администриране на платформата; 
· Документи за крайния ползвател – Изпълнителят трябва да предостави главното Ръководство на ползвателите на софтуера. Документът е предназначен за крайните ползватели. Той трябва да описва цялостната функционалност на приложния софтуер и съответното му използване от крайни ползватели;
· Детайлно описание на базата данни; 
· Описание на софтуерните модули;
· Описание на изходния програмен код.
9.5. 
Протоколи
Изпълнителят трябва да изготвя протоколи от изпълнението на различните етапи на проекта, описани в раздел 8 на настоящия документ, заедно със съпътстващите ги документи – резултати от изпълнението на етапите.
9.6. Комуникация и доклади
За успешното изпълнение на проекта Участниците в настоящата обществена поръчка трябва да предложат адекватен механизъм за управление на проектната комуникация, който е неразделна част от предлаганата цялостна проектна методология. 
Управлението на комуникацията трябва да включва изготвяне на минимум следните регулярни доклади за статуса и напредъка на изпълнението на поръчката:
9.6.1. Встъпителен доклад
Встъпителният доклад трябва да бъде предоставен до един месец от подписването на договора и да съдържа описание минимум на:
· Подробен работен план и Актуализиран времеви график за периода на проекта;
· Актуализиран списък на рисковете;
· Начини на комуникация;
· Отговорни лица и екипи.
· Кратък преглед на извършени дейности до момента.
Встъпителният доклад следва да бъде одобрен от Възложителя.
9.6.2. Междинни доклади
Междинните доклади трябва да бъдат представяни и да се предават при приключване на всяка от дейностите по проекта и/или при настъпване на събитие, което изпълнителят преценява като ключово за изпълнението на проекта.
Междинните доклади трябва да съдържат информация относно изпълнението на дейностите и поддейностите по предварително изготвения проектен работен план.
Докладите за междинния напредък трябва да включват описание на:
· Общ прогрес по дейностите през периода;
· Постигнати проектни резултати за периода;
· Срещнати проблеми, причини и мерки, предприети за преодоляването им;
· Рискове за изпълнение на свързани дейности и на проекта като цяло и предприети мерки;
· Актуализиран план и времеви график за изпълнение.
Всеки междинен доклад следва да бъде одобрен от Възложителя.
9.6.3. Окончателен доклад
В края на периода за изпълнение трябва да се представи окончателен доклад. Окончателният доклад трябва да съдържа описание на изпълнението и на постигнатите резултати.
Докладите се изпращат до отговорния служител на Възложителя. За тази цел Възложителят ще определи в договора отговорния/отговорните служител/служители. 
Всички доклади се представят на български език в електронен формат и на хартиен носител. Докладите се одобряват от Възложителя в срок до 5 работни дни.
Всички доклади трябва да се представят на Възложителя на български език на хартиен и на електронен носител. Представянето на докладите трябва да се извършва чрез подписване на двустранни предавателно-приемателни протоколи, подписани от представители на Изпълнителя и на Възложителя.
Възложителят разглежда представените доклади и уведомява Изпълнителя за приемането им без забележки или ги връща за преработване, допълване и/или окомплектоване, ако не отговарят на изискванията, като чрез упълномощено в договора лице дава указания и определя срок за отстраняване на констатираните недостатъци и пропуски.
10. РЕЗУЛТАТИ
Очакваните резултати от изпълнението на настоящата обществена поръчка са следните:
· Разработена мултипотребителска цифрова геопространствена база данни – 1 бр. 
· Доставена и внедрена специализирана ГИС софтуерна платформа за планиране и управление на инфраструктурните системи, експлоатационните процеси и стопанско-административните дейности на ВиК Силистра – 1 бр.
· Обучени служители за работа и администриране на внедрената ГИС: 15 бр.
Забележка: Настоящото техническо задание попада в обхвата и съответства на изискванията на чл. 58а от ЗЕУ удостоверено от ДАЕУ с писмо с изх. № ДАЕУ-7873/26.6.2019 г. 
1  Промяната се налага във връзка подписване на АДБФП №Д-34-66/21.08.2019 г. и неговото изпълнение.
2 Текста се заличава във връзка подписване на АДБФП №Д-34-66/21.08.2019 г. и неговото изпълнение.
3  Промяната се налага поради техническа грешка – предишен текст „12 месеца“.
4  Промяната се налага във връзка подписване на АДБФП №Д-34-66/21.08.2019 г. и неговото изпълнение.
5  Промяната се налага за спазване на разпоредбите на чл. 48, ал. 2 от ЗОП.
6  Промяната се налага за спазване на разпоредбите на чл. 48, ал. 2 от ЗОП.
7  Промяната се налага за спазване на разпоредбите на чл. 48, ал. 2 от ЗОП.

